הוועדה לקידום מעמד האישה ולשוויון מגדרי, כנסת 20, פרוטוקול מספר 192, 2017-10-31 10:20

עאידה תומא סלימאן: אני רוצה לברך את כל אלה שהצטרפו ויצטרפו תוך כדי הדיון, לברך את שני חברי הכנסת שנמצאים איתנו:

עאידה תומא סלימאן: חבר הכנסת סעיד אלחרומי וחבר כנסת יוסף ג'בארין וכמובן את האורחים והאורחות שהגיעו מהנגב במיוחד ליום המיוחד של הנגב בכנסת.

עאידה תומא סלימאן: אני רוצה לברך את חבר הכנסת טאלב אבוהרר שבגלל שהוא העמיס על הכנסת הנגב יש לו הרבה צרכים, ולכן ביום המיוחד הזה שיזם אותו חבר הכנסת טאלב אבוהרר מתקיימים כשבע ועדות שכולן עוסקות בנושאים שקשורים לנגב ועל כן הוא כהרגלנו חברי הכנסת בימים המיוחדים שאנחנו יוזמים אנחנו מתרוצצים בין ועדה לוועדה ואני מברכת על זה שגם בן הנגב, חבר הכנסת סעיד אלחרומי, יברך ויפתח את הדיון אחר כך בשמנו.

עאידה תומא סלימאן: אני רוצה רק להגיד לפני שאנחנו עוברים ועוברות לדיון שכבר הנושא של הנגב ובמיוחד הנשים בנגב עלו כמה וכמה פעמים בקדנציה הזו בדיונים שיזמתי בוועדה לקידום מעמד האישה.

עאידה תומא סלימאן: היו דיונים על הנשים שעברו את הטראומה של לאבד את הבית ושהבתים שלהן נהרסו.

עאידה תומא סלימאן: היה דיון גם על הנושא של התעסוקה.

עאידה תומא סלימאן: היה דיון על שירותי הרווחה לנשים ערביות בנגב וגם במיוחד על נשים ערביות בדואיות שגרות בכפרים הלא מוכרים.

עאידה תומא סלימאן: אנחנו גם סיירנו בנגב, הוועדה סיירה, הסיור הראשון בעצם של הקדנציה הזו של הכנסת ה-20 נעשה בנגב כדי להביט מקרוב על המצב של הנשים הערביות הבדואיות.

עאידה תומא סלימאן: אני חייבת להגיד שהאישה הערבייה הבדואית בנגב עברה כברת דרך בעשור האחרון.

עאידה תומא סלימאן: חלו הרבה שינויים ובחיים של הנשים התקדמנו הרבה ובעיקר בגלל הנחישות והעקשנות של הנשים כן לתרום להתפתחות עצמית שלהן וגם לתרום לחברה שלהן שעוברת הרבה טלטלות וסובלת מהרבה בעיות.

עאידה תומא סלימאן: האישה הערבייה בנגב, אני חייבת להגיד שהיא נאבקת בכמה וכמה מעגלי דיכוי ואפליה.

עאידה תומא סלימאן: המעגל העיקרי שהיא מנסה גם לצאת ממנו זה מעגל האפליה בהיותה חלק מהאוכלוסייה הערבית וכבר נכתבו ספרים, היו החלטות ממשלה שהתוודו על האפליה נגד האוכלוסייה באופן כללי והנגב הוא חלק ממנה.

עאידה תומא סלימאן: הבעיה של לחיות בכפרים בלתי מוכרים, דבר שהוא מאוד ייחודי לחברה ולממשלת ישראל, שיתקיימו כפרים בלתי מוכרים בתוך מדינה מסוימת.

עאידה תומא סלימאן: זאת תופעה מאוד מעוררת חלחלה כאשר נכנסים לתכנים שלה.

עאידה תומא סלימאן: אבל אישה שחיה בכפר לא מוכר הבעיות שלה הם פי עשר על פי הערכתי מכל אישה אחרת במדינת ישראל ואפילו משאר הנשים הערביות.

עאידה תומא סלימאן: שירותים בסיסיים לא קיימים, חשמל ומים לא קיימים, רחובות, תחבורה ציבורית, שירותי בריאות.

עאידה תומא סלימאן: ולמרות הכל, האישה הערבייה הבדואית בנגב הצליחה בכפרים הלא מוכרים גם ללכת ללמוד וגם להתפתח וגם אולי להשתתף בשוק העבודה.

עאידה תומא סלימאן: מעגל אחר שאי אפשר להזניח אותו זה שהנשים הבדואיות נמצאות בפריפריה גם חברתית, גם גיאוגרפית וגם כלכלית במדינת ישראל.

עאידה תומא סלימאן: ועל כל המעגלים האלה האישה עומדת מול, גם מול חברה פטריארכלית מסורתית ונאבקת כדי להתפתח, כדי להתקדם וכדי להיות חלק מהמאבק של הציבור עצמו.

עאידה תומא סלימאן: היום אנחנו נעבור על הנושא ועל המאמצים שהושקעו בעניין תעסוקת נשים ומתן תשובות לצרכים של מקומות עבודה לנשים הערביות בנגב.

עאידה תומא סלימאן: אנחנו נשמע דיווחים אבל קודם אני מעבירה את זכות הדיבור לפתוח את היום הזה לחבר הכנסת סעיד אלחרומי שאני מברכת על זה, זאת פעם ראשונה שאתה משתתף בדיון אצלי בוועדה.

עאידה תומא סלימאן: אתה גם חבר כנסת חדש אבל פעיל, לא חדש בכלל בזירה, ואני מברכת אותך.

עאידה תומא סלימאן: בבקשה אדוני.

סעיד אלחרומי: תודה, כבוד היושב ראש, עאידה, יקירתי.

סעיד אלחרומי: תודה שהסכמת לקיים את הדיון החשוב הזה בעיני ובעיניי ידידי, טאלב אבוהרר, יוזם היום הזה, יום הנגב.

סעיד אלחרומי: זה לא מובן מאליו לקיים שבע ועדות, חלק מהן במקביל עכשיו.

סעיד אלחרומי: חלק מחברינו, חברי הכנסת, גם נמצאים בוועדות אחרות שמתקיימות עכשיו במקביל.

סעיד אלחרומי: נושא תעסוקת הנשים הוא נושא מאוד מאוד חשוב ואני חושב שגם יוזם היום, חבר הכנסת טאלב אבוהרר, כשהתעקש וכמובן שעאידה מיידית נרתמה למשימה בכדי להציף את הסוגייה, בכדי לשים אותה על סדר היום הציבורי של סוגייה מאוד כאובה במגזר הערבי בנגב, במגזר הבדואי.

סעיד אלחרומי: חברות וחברים, חברי הכנסת שנמצאים איתנו כאן, אני מאוד מעריך את זה שאתם משתתפים בדיון הזה ונמצאים איתנו ונרתמים למשימה.

סעיד אלחרומי: לארגונים, לגופים ולעמותות שעוסקים במלאכה, גם נציגי משרדי הממשלה השונים שהגיעו בכדי להשמיע ולשמוע את הסוגייה באופן הכי מפורט.

סעיד אלחרומי: כפי שהזכירה חברתי עאידה, יושבת ראש הוועדה, יש תכניות ממשלה ויש, אני מקווה, רצון בכדי לסגור את הפערים, בכדי לטפל בסוגייה, אבל בפועל כשאנחנו נכנסים לעומק הסוגייה ולעומק הבעיה אנחנו מגלים מצב שונה לחלוטין מהתמונה שמצטיירת לצערי הרב.

סעיד אלחרומי: האישה הבדואית והאישה הערבית בנגב, לא יהיה פיתוח של הנגב בלי לעזור לה ולצאת ביחד איתה ממעגל העוני, מעגל האבטלה וממעגל המצוקה שבה היא נמצאת.

סעיד אלחרומי: אנחנו לא יכולים לקדם את הנגב, לא יכולים לקדם את החברה הבדואית והחברה בכלל בנגב, ערבים ויהודים, לא נגיע לשום מקום אם חלק נכבד מאוד מתושבי הנגב, וכאן אני מתכוון לאישה הבדואית, האישה הערבית בנגב, נמצאת במצב שבו היא נמצאת היום.

סעיד אלחרומי: אנחנו מדברים ואני כאן אציף סוגיות מאוד כאובות.

סעיד אלחרומי: כואב מאוד שאנחנו נדבר על נושאים כאלה.

סעיד אלחרומי: אנחנו מדברים על אישה בדואית שיוצאת בארבע לפנות בוקר לעבוד בחקלאות תמורת 120 ₪ ליום.

סעיד אלחרומי: אנחנו מדברים על אישה בדואית שמשאירה את ילדיה הקטנים שאמורים ללכת לבית הספר, היא אמורה להכין אותם לבית הספר בשעות הבוקר ובגלל המצב הנוראי שבו היא נמצאת היא יוצאת למקומות כאלה.

סעיד אלחרומי: אנחנו מדברים על אמהות חד הוריות שמגיעות ללשכות התעסוקה ומקבלות קצבה מועטה, זעומה של 2000 ומשהו ₪ ונשלחות למקומות עבודה.

סעיד אלחרומי: הגדיל אחד מהמעסיקים לבקש מאם חד הורית מכפר לא מוכר בנגב להגיע למקום העבודה בחמש וחצי בבוקר.

סעיד אלחרומי: אני שואל את עצמי ושואל אתכם, מתי היא תצא מהבית אם היא צריכה להגיע בחמש וחצי בבוקר.

סעיד אלחרומי: וכשחזרה ללשכת התעסוקה נאמר לה במפורשות "את מסרבת לעבוד" ונשללה ממנה הקצבה.

סעיד אלחרומי: ולכן חובתנו כאן, עאידה, וחבריי חברי הכנסת נהיה הקול של האישה המסכנה הזאת.

סעיד אלחרומי: אין לה כסף ללכת לעורך דין, אין לה כסף בכדי לערער על ההחלטה האומללה והקשה של פקיד לשכת התעסוקה.

סעיד אלחרומי: הנשים בכפרים הלא מוכרים זאת סוגייה מאוד מאוד כאובה.

סעיד אלחרומי: יש נשים שעמלו שנים וחסכו בכדי לבנות בית, בית פשוט, של 30-40 אלף ₪, בבת אחת בא הדחפור והורס את הבית הזה.

סעיד אלחרומי: לאן היא הולכת עם הילדים שלה, עם כל המצוקות שלה, היא נמצאת בשום מקום.

סעיד אלחרומי: ולכן, חברות וחברים, זאת אוכלוסייה מאוד חלשה ואנחנו כאן בכדי לעמוד לצדה.

סעיד אלחרומי: אנחנו כאן בכדי להרים קול זעקה בכל מקום בכדי להתגבר על המצוקות שלה.

סעיד אלחרומי: חשוב מאוד, אנחנו נשמע את כולם היום אני מקווה בזמן שיש לנו, אבל אנחנו אני וחבריי חברי הכנסת, כמובן בהובלת עאידה ועאידה עושה עבודה מצויינת בתחום הזה, אנחנו מקווים לקדם את זה ולו במועט במקומות שצריך לקדם.

סעיד אלחרומי: למשל, ובזה אני מסיים, לא ייתכן ששולחים אישה לעבודה מלשכת התעסוקה, אמא לילדים בכיתה ב', ג' ו-ד' לפני 7:30-8:00 בבוקר.

סעיד אלחרומי: וזאת הצעת החלטה שתהיה - - -

עאידה תומא סלימאן: במיוחד כאשר אין תשתית של טיפול בילדים, כשהמדינה לא עושה את המוטל עליה.

סעיד אלחרומי: בדיוק שלשכות התעסוקה, ואם צריך לשבת עם המעסיקים, לשבת עם בעלי מפעלים במקום אנחנו כן ניזום את זה כוועדת מעמד האישה ונגיע לשם.

סעיד אלחרומי: חשוב מאוד שתעסוקת הנשים הללו תהיה בשעות נורמליות בין 7:30 עד 14:00-14:30 בכדי שתכין את הילדים לבית הספר ותקבל אותם בחזרה מבית הספר.

סעיד אלחרומי: אני אסתפק בזה ומאחל לכולנו דיון פורה ומוצלח.

סעיד אלחרומי: תודה.

עאידה תומא סלימאן: תודה רבה.

עאידה תומא סלימאן: תודה על ההצטרפות גם חבר הכנסת מחמוד גנאים וחברת הכנסת חנין זועבי.

עאידה תומא סלימאן: אני רוצה, אם מקובל על חברי הכנסת, לחכות עד שנשמע דו"ח מאוד מעניין ומפורט שהכינו לנו הפורום.

עאידה תומא סלימאן: אז אני מזמינה את לוריא דלא מפורום דו קיום בנגב לשוויון אזרחי, רכזת לובי ותקשורת, להציג את הדו"ח שלך.

<לוריא דלה: אני לוריא מהפורום דו קיום.

<לוריא דלה: בוקר טוב לכולכם, לכולכן, תודה לך עאידה, תודה לכם חברי הכנסת.

<לוריא דלה: אחרי ההקדמה של חברת הכנסת עאידה וסעיד אלחרומי אז אין צורך עוד בלהבהיר.

<לוריא דלה: אני אתחיל בדו"ח שיש בידכם שמדבר על תעסוקת נשים ו- - - בכל מיני תחקירים ועכשיו אני מציגה לכם את העיקר של הדברים שהם בדו"ח.

<לוריא דלה: נתחיל מהמצגת המוכנה שמדברת על ועדת אקשטיין שהיא בשנת 2010.

<לוריא דלה: הוועדה שבחנה את שוק העבודה הישראלי, הוועדה המליצה להעלות את שיעור ההשתתפות בתעסוקה.

<לוריא דלה: כמו שאתם רואים, היא קבעה לה יעד להעלות את ההשתתפות של הנשים הבדואית מ-23% עד ל-41%.

<לוריא דלה: היעד שלנו זה עד 2020 ולגברים זה מ-74.1% עד 78%.

<לוריא דלה: הוועדה המליצה על מדיניות תעסוקה אקטיבית שזה אומר שהמטרה היא להעלות את ההשתתפות בשוק התעסוקה ועוד תשתיות תומכות תעסוקה שהן עוזרות לנשים שרוצות לצאת ולעבוד זה כמו שאמרנו תחבורה ציבורית וגני ילדים שהם מתגברים את התעסוקה.

<לוריא דלה: זה אומר שברגע שההורים יוצאים לעבוד אז יש איפה לשים את הילדים ויש מי שלוקח אחריות עליהם.

חנין זועבי: אחוז התעסוקה עלה בפחות מ-1% במשך חמש שנים אז לא מגיעים ליעד, בטח.

עאידה תומא סלימאן: כדאי גם להגיד שהיעד הזה של 41% זה היה היעד הקודם של תכנית החומש הקודמת.

עאידה תומא סלימאן: כלומר מה שנקבע לתכנית החומש הקודמת הוארך לעוד חמש שנים.

<לוריא דלה: השאלה הנשאלת לוועדה עצמה היא שהיום זה 24%, 2020 זה עוד שנתיים, אז לא הגענו ליעד אז איך אפשר להביא את זה - - -

חנין זועבי: לא התקדמנו, לא רק שלא הגענו ליעד, אפילו לא התקדמנו פחות מ-1% - - -

<לוריא דלה: נכון.

<לוריא דלה: אז אחד הדברים שהתמקדנו בהם זה תכנית החומש לחברה הבדואית הישנה שזה מ-2012 עד 2016 שזו גם תכנית שאימצה את העקרונות של התעסוקה החדשה.

<לוריא דלה: יש את תכנית אריין שהוא המרכזי הכוונה, תכנית אשבל שהיא נמצאת במכללות, הכשרה להנדסאים וסיוע ל - - - קידום בניית מעונות ומסגרות לגיל הרך, פיתוח אזורי תעשייה.

<לוריא דלה: כל התכנית הזאת היא גם הייתה ב-2012 עד 2016.

<לוריא דלה: את התקציבים שיש בתכנית הזאת, הכוונה ראיין, לקחו חלק, אפשר להגיד שזה נכבד, 75.64 מיליון, אשבל 63.81 מיליון, מעונות יום זה 24 מיליון.

<לוריא דלה: סך הכל של כל הדברים זה 274.95 מיליון ₪ התקציב של תכנית החומש.

עאידה תומא סלימאן: אלה סכומים של ניצול או מה שהוקדש בתילת התכנית?

<לוריא דלה: מה שהוקדש.

<לוריא דלה: ניצול זו אחת השאלות שאנחנו רוצים שמשרדי הממשלה ישיבו עליה של מה ניצלתם מתוך זה - - -

חנין זועבי: כי זה היה בדו"ח מבקר המדינה, אי ניצול תקציב.

עאידה תומא סלימאן: כן, אנחנו יודעים שיש אי ניצול אבל צריך לדעת כמה.

<לוריא דלה: מה באמת נוצל ומה באמת היתרה מזה ואיפה זה עומד עכשיו.

<לוריא דלה: תכנית לחברה הערבית 922 שהיא תכנית שכוללת את כל החברה הערבית שרצתה לקדם כלכלית את החברה הערבית.

<לוריא דלה: יש את עקרון הקצאה שוויוני, שולחן עגול בדגש על פיתוח כלכלי.

<לוריא דלה: כל התכנית הזאת שיצאה בינואר 2017 רצתה לקדם מבחינה כלכלית את החברה הערבית.

<לוריא דלה: רואים פה את תכנית החומש השנייה שהיא מ-2017 עד 2021 ורואים פה את כל התקציבים של כל מיני מרכזים שרוצים לקדם, רואים כל מיני מספרים של התקציב עצמו.

<לוריא דלה: ואז תכנית החומש לבדואים שנשאלת השאלה אם מצדיק את עצמו להמשיך בתכנית חומש שנייה האם זה דיי למשאבים ומבקר המדינה אומר שהאם נחוצה תכנית אסטרטגית מהודקת שפועלת ארוכת טווח.

<לוריא דלה: אז זו התכנית השנייה שאנחנו מחכים לתוצאות שלה עד שנגיע ל-2021 ורואים את ההבדל בין הנשים הבדואיות לפני דור ה-2000 ואחרי דור ה-2000.

<לוריא דלה: לפני דור ה-2000 האחוז הגדול זה בהשכלה יסודית, הן פחות מועסקות, פחות נותנים להן את הזכויות לגבי הפנסיה, לגבי כל הזכויות שמגיעות להן.

<לוריא דלה: ואחרי דור ה-2000 אנחנו רואים שהנשים כבר יותר בתוך ההשכלה האקדמית ו- - - התעסוקה אבל יש את ההתלבטות הזאת אם להיות מורה או משהו שכולם עובדים בו או לצאת לשוק החיצוני וזה בעצם עיקרון הדו"ח.

<לוריא דלה: יש לכם ביד את הדו"ח המפורט שמפרט על כל התכנית ועל כל המצב שעשינו.

<לוריא דלה: ובהמשך אתם רואים את השאלות שאנחנו שואלים שאנחנו רוצים שמשרדי הממשלה יתנו לנו את התשובות עליהם.

<לוריא דלה: אז אני לא אעבור על כל השאלות ספציפית אחת אחת אבל אתם יכולים לראות את השאלות העיקריות שאנחנו רוצים שיענו את התשובות.

<לוריא דלה: תודה רבה.

עאידה תומא סלימאן: תודה.

עאידה תומא סלימאן: אני חייבת להגיד שהדו"ח שהגשתם הוא דו"ח מאוד מפורט, הוא גם יהיה באתר הוועדה לכל מי שירצה לראות אותו, לעיין בו, ללמוד אותו.

עאידה תומא סלימאן: אני חושבת שהדו"ח ראוי מאוד, אני מודה לך, לוריא, ואני מודה גם לפורום.

עאידה תומא סלימאן: אני רוצה לתת לחבר הכנסת יוסף ג'בארין ומעכשיו נלך חבר כנסת, אורח.

עאידה תומא סלימאן: בבקשה.

יוסף ג'בארין: אני רוצה להצטרף לברכות על קיום הדיון החשוב הזה ובעיקר גם כדי שנוכל לעקוב אחרי היקף היישום של התכניות, רמת הניצול של התקציבים המוקצים ואני מקווה שיהיו כאן נציגי משרדי הממשלה שיוכלו בהחלט להתייחס לנושאים הללו.

יוסף ג'בארין: אני בהחלט מסכים עם התיאור של יושבת ראש הוועדה לגבי האפליה לא הכפולה אבל אולי המשולשת של הנשים הערביות בנגב.

יוסף ג'בארין: גם בחברה הערבית שסובלת מאפליה ברמה הלאומית, גם בפריפריה אולי הכי רחוקה וגם אולי הדרה בתוך החברה עצמה.

יוסף ג'בארין: ואין ספק שכדי שיהיו תוצאות משמעותיות במאמצים שלנו המאמץ צריך להיות מאמץ מקיף וכולל שגם יתייחס לסוגיות של חינוך וגם יתייחס לסוגיות של מעונות יום, וגם יתייחס לסוגיות של תחבורה ציבורית וגם יתייחס לסוגיות של השכלה גבוהה וגם לסוגיות של יצירת מקומות עבודה.

יוסף ג'בארין: בלי המבט הכולל הזה אנחנו לדעתי נשאר תקועים כפי שלצערי זה קורה בהרבה תחומים אחרים ולכן אני מקווה שנוכל לשמוע נציגי ממשלה מהמשרדים השונים.

יוסף ג'בארין: אני רוצה להדגיש שהמספרים שבדיוק שמענו כעת בתכניות השונות אלה מספרים שלא יעשו את השינוי.

יוסף ג'בארין: אני מדבר על מספרי התקציבים.

יוסף ג'בארין: אני רוצה להפנות אתכם לדו"ח של בנק ישראל ושל אוניברסיטת תל אביב מלפני כמה שנים שמדבר על כך שכדי באמת להשיג תוצאה אנחנו צריכים לדבר על מיליארדים.

יוסף ג'בארין: לא על עשרות מיליונים ואולי 200 מיליון.

יוסף ג'בארין: זה פשוט לא ישיג את התוצאה.

יוסף ג'בארין: הדו"ח של בנק ישראל מדבר על השקעה של כ-8 מיליארד ₪ לתקופה של חמש שנים ושנרגיש את התוצאות.

יוסף ג'בארין: וההשקעה הזאת צריכה להיות כוללת, אמרתי, גם את החינוך, גם את המעונות יום, גם בתחבורה הציבורית.

יוסף ג'בארין: החדשות הטובות שצריך תמיד לזכור בעניין הזה של יצירת מקומות עבודה שיצירת מקום עבודה לנשים ערביות בנגב זו השקעה שמשתלמת גם למדינה.

יוסף ג'בארין: זה פשוט win-win situation.

יוסף ג'בארין: ולכן ככל שיעלה שיעור הנשים העובדות ושיעור הנשים העובדות בנגב זה גם יעזור לתוצר הלאומי ולכלכלה בישראל, ולכן צריך להתייחס אל זה גם אפילו מההיבט התועלתני הזה, ולכן אני אומר שצריך לשים לב לנתונים המקצועיים בתחום הזה שמדברים על השקעות אינטנסיביות.

יוסף ג'בארין: וכמובן, צריך לא רק להסתפק בלפרסם אותן תכניות גם צנועות אלא גם לראות מה רמת הייצור שלצערי, אני מבין, שהיא עדיין כמה נמוכה שהיא בקושי מגיעה ל-30%.

עאידה תומא סלימאן: תודה רבה.

עאידה תומא סלימאן: אני חושבת שהגיע הזמן לקול של אישה מהנגב גם.

עאידה תומא סלימאן: מונא אלחבנין, נסיכת המדבר, בבקשה גברתי.

<מונא אלחבנין: שלום לכולם.

<מונא אלחבנין: היום מדובר במגזר נשי שהוא כל כך הרבה מופלה מבחינת החברה, מבחינת המדינה.

<מונא אלחבנין: היום הנשים הבדואיות סובלות מהרבה תופעות חברתיות וגם סובלות מהרבה אפליה מהמדינה עצמה במקומות התעסוקה.

<מונא אלחבנין: היום מדובר שהנשים הולכות, הסטודנטיות הולכות לאקדמיה, רוב הנשים, הבחורות הולכות לאקדמיה כי המקום - - - יש פה מקום עבודה זה אקדמיה, כולן גננות, כולן מורות.

<מונא אלחבנין: המדינה לא מאפשרת מקומות תעסוקה לנשים מבוגרות שמעל 30 מעל 40 שנה שכולן מנצלים אותן בעבודות קבלן, עבודה שחורה, יוצאת משמונה עד ארבע, עובדת ב-100 שקלים שזה שכר שאף אחד לא יכול לחיות ממנו.

<מונא אלחבנין: צריך לקדם את מקומות העבודה, צריך לקדם את העסקים של הנשים בנגב.

<מונא אלחבנין: הנשים היום עובדות רק עסק מהבית.

<מונא אלחבנין: עסק מהבית אומר שהאישה צריכה לתת המון כוח בגלל שתקים עסק משלה וזה עסק שהיא מקימה בעזרת עצמה או דרך הלוואה.

<מונא אלחבנין: ורק שתקבל את ההלוואה מקרנות, המדינה או עמותות שתומכות בעסקים זה יקח לה המון זמן, זה יקח לה המון - - -

עמיר פרץ: מה את מציעה, מה התחליף לעובדה שנשים מפתחות תעסוקה בתוך הבית, האם את מציעה להקים מרכזי תעסוקה ביישובים?

עאידה תומא סלימאן: יש מרכזי תעסוקה - - - הבעיה היא במקומות העבודה לא במרכזים האלה.

<מונא אלחבנין: אני מדברת שאין בכלל מקומות תעסוקה לנשים בדואיות בנגב.

<מונא אלחבנין: אנחנו מדברים על מפעל אחד שהוא מפעל סודה סטרים - - -

סעיד אלחרומי: מונא, צריך להגיד בקול רם, המפעלים שקמים באזורי תעשייה משותפים צריכים להעסיק נשים ולתת להן עדיפות.

סעיד אלחרומי: בעוף עוז, סודה סטרים, כל המקומות האלה, זהו בגדול.

<מונא אלחבנין: הם נותנים תנאים לגיל, צריך לקבל - - - אני מדברת על המפעל החדש, סודה סטרים, זה המפעל הראשון שהעסיק את הנשים הבדואיות.

<מונא אלחבנין: זה מפעל שנתנו לכל הנשים להגיש ורצו לקבל את כולן.

<מונא אלחבנין: אבל ברגע שכולן רצו לעבוד אז קיבלו רק את הנשים שהן בגיל 20 עד 25 והנשים המבוגרות לא לקחו אותן בגלל השפה.

<מונא אלחבנין: הם גם רוצים שתי השפות.

<מונא אלחבנין: שפה עברית מדוברת.

<מונא אלחבנין: לאישה אין שפה עברית אז היא לא תתקבל למקום עבודה.

<מונא אלחבנין: אז צריך גם שיתנו מקום עבודה שהיא תדבר גם בשפה שלה.

<מונא אלחבנין: המפעיל צריך גם שיידע את השפה הערבית בגלל שהוא מפעיל אישה ערבייה.

עאידה תומא סלימאן: תודה.

עאידה תומא סלימאן: אני חושבת שהעלית כמה נושאים חשובים שאנחנו נצטרך אחר כך גם לשמוע תשובות מנציגי הממשלה על הנושאים.

עאידה תומא סלימאן: אחד מהם זה תנאי העסקה עצמם ואנחנו שומעים פה קול מאוד ברור שאומר שתנאי העסקה בהרבה מקרים הם תנאים מאוד מחפירים ולא נותנים שכר, לפחות שכר מינימום, שהעלנו אותו אתמול.

עאידה תומא סלימאן: הנושא השני שהעלית גם כן זה עניין הגיל.

עאידה תומא סלימאן: כלומר, תעסוקה הולכת יותר בכיוון של להעסיק את הצעירות כאשר מעל גיל 30-35 כבר קשה גם בגלל מחסור בהכשרה מקצועית אצל אותן נשים וגם בגלל השפה - - -

<קריאה: חינוך.

עאידה תומא סלימאן: וחינוך.

עאידה תומא סלימאן: אני רוצה לתת לחבר הכנסת מסעוד גנאים אבל גם אני אבקש אחר כך לשמוע מנציגי הממשלה לשמוע על - - -

עמיר פרץ: תראי, גברתי, אמנם יש רוב בדואי לחברי כנסת מאז כניסתו של חבר כנסת החדש אבל תני לנו לאזן, לתמוך - - -

עאידה תומא סלימאן: אני אתן - - - קודם כל אני מאוד שמחה שלפעמים כדאי מאוד להכנס לנעליים של המיעוט ולהרגיש איך זה להיות מיעוט.

עאידה תומא סלימאן: דבר שני, אני הולכת לפי איך שרשמתי, הכניסה שלכם.

עמיר פרץ: זה היה בשביל לחזק אותם אל תדאגי.

עמיר פרץ: הם יודעים שאני נמצא איתם כל הזמן בכל מקרה.

עאידה תומא סלימאן: חבר הכנסת מסעוד גנאים, בבקשה.

מסעוד גנאים: תודה רבה.

מסעוד גנאים: אני מראש מתנצל כי יש עוד דיונים בוועדות על עניין הנגב.

מסעוד גנאים: אני רוצה עוד פעם לברך חבר כנסת טאלב אבוהרר על היום החשוב הזה, רוצה לברך אותך, גברתי היושבת ראש, על הדיון החשוב הזה ורוצה לברך את האורחים והאורחות בעיקר.

מסעוד גנאים: אין ספק שעניין תעסוקת נשים הוא חלק מאיך לקדם, איך להרים את מצב כל החברה הערבית הבדואית בדרום.

מסעוד גנאים: בעניין תעסוקת נשים אי אפשר להגיד לנשים בואו לעבוד ובסוף לסגור את כל השערים, לא להנגיש את כל הדרכים בפניהן.

מסעוד גנאים: זה בדיוק כפי שנאמר, מזמינים אותן למשחק וסוגרים את המגרש.

מסעוד גנאים: אז אם אנחנו רוצים לעודד באמת תעסוקת נשים מתוך ראייה כללית של כל החברה כי מצב האישה כאשר אנחנו מרוממים אותו, מעלים אותו, מקדמים אותו, כל המצב של החברה שהיא סובלת, לצערי הרב, ממצב סוציואקונומי נמוך בכל המישורים, בכל המישורים.

מסעוד גנאים: היינו בוועדת החינוך וראינו את המציאות העגומה אז צריך בסוף להנגיש את כל הדברים האלה וכל הדרכים למען שכל הנשים יוכלו לעבוד וישתלבו בתעסוקה אם זה בעניין של התחבורה, אם זה בעניין של למצוא מקומות עבודה.

מסעוד גנאים: שמענו כמה דברים, קראנו על כמה דברים, על התקציבים המיועדים.

מסעוד גנאים: הם לא מספיקים, צריך להשקיע יותר אם באמת רוצים לשפר את מצבה של האישה הבדואיות, של החברה הערבית הבדואיות בדרום.

מסעוד גנאים: תודה רבה.

עאידה תומא סלימאן: תודה.

עאידה תומא סלימאן: חסאן אבו וודר, עדות מהשטח, בבקשה גברתי.

<חסאן אבו וודר: אומרת דברים בשפה הערבית, תרגום על ידי לוריא דלה אני מכפר הזרנוק ואני אם ל-10 ילדים.

<חסאן אבו וודר: לא מכירים בנו, אין לנו מים, אין לנו חשמל, החיים ממש קשים.

<חסאן אבו וודר: אני רוצה לדבר לגבי הגיל שלי, אני מבוגרת ואני יכולה לעבוד ארבע שעות ביום.

<חסאן אבו וודר: אני כל כך מתקשה לצאת לעבודה, אין לנו תחבורה ציבורית ואני רוצה שהכל יהיה נגיש, שתהיה לנו תחבורה ציבורית שאני אוכל לצאת לעבוד ואני כן רוצה לצאת ולעבוד.

<חסאן אבו וודר: אם אפשר שמישהו ינגיש לי את העבודה לבית כמו תפירה או אריזה או כל מיני דברים שאפשר לעשות בבית אז אפשר.

<חסאן אבו וודר: אצלנו פעמיים הרסו, היא רוצה לדבר על הריסות, היא אומרת שפעמיים הרסו בתוך ארבע שנים, היא לא יכלה לטפל בבן שלה והשפילו אותה ונתנו לה מכות אז היא ממש מתקשה עם זה והיא זקוקה לטיפול רפואי.

עאידה תומא סלימאן: תודה.

עאידה תומא סלימאן: חברת הכנסת חנין זועבי, בבקשה.

חנין זועבי: תודה על הדיון החשוב הזה.

חנין זועבי: קודם כל אין נשים.

חנין זועבי: יש נשים בתוך חברה.

חנין זועבי: אין נשים וזהו, יש חברה.

חנין זועבי: ואין לדבר על עבודה ועל העלאת אחוזי העבודה ועל עבודה ותעסוקה לנשים ולא לדבר על רדיפה פוליטית ועל גירוש כמו ששמענו לאחרונה.

חנין זועבי: אי אפשר להיות בעד - - - ובעד תעסוקת נשים ערביות בנגב.

חנין זועבי: אי אפשר להיות בעד רשות לפיתוח הנגב, כלומר לגירוש הערבים הפלשתינאים מהנגב ובעד תעסוקת נשים.

חנין זועבי: אי אפשר לדון בשתי התכניות כאילו אין סתירה עם חוסר רגישות ליושר הפשוט והבסיסי בבני אדם.

חנין זועבי: כאשר מדברים על תעסוקת נשים כן צריכים לדבר על הרס בתים וכאשר מדברים על תעסוקת נשים היא רוצה תעסוקת נשים בזרנוק, לא בעומרית.

חנין זועבי: והיא, האישה הערבייה הזו לא מפרידה בין הסוגייה של עומרית או זרנוק לבין הסוגייה של תעסוקת נשים.

חנין זועבי: לא, אי אפשר להפריד כבני אדם.

חנין זועבי: והם רוצים להקשיב לסבל אז תקשיבו לכל הסבל.

חנין זועבי: לא לחלק את הסבל, כן מקשיבים לסבל של תעסוקת נשים ערביות אבל לא מקשיבים לסבל של הפקעת אדמות, רדיפה.

חנין זועבי: משם מתחילים.

חנין זועבי: בשביל לדבר על יעילות, פה היעילות מתחילה, לראות את הבנאדם כבנאדם, כמקשה אחת ולא לחלק אותו.

חנין זועבי: זה הפתיחה הלוגית וזה ההסבר למה נכשלים.

חנין זועבי: נכשלים כי לא רואים את הסוגייה של פלשתינאים כאיום הערבי בנגב.

חנין זועבי: זו ההערה הראשונה.

חנין זועבי: ההערה השנייה - אני חושבת שצריכים להתחיל מהשאלות של מבקר המדינה ומהשאלות של דו"ח אקשטיין התחיל.

חנין זועבי: אי אפשר לעבור מתכנית חומש 2010 לתכנית חומש 2015 ולא עונים על השאלות של יעילות וניצול תקציב של תכנית החומש של 2010.

חנין זועבי: למה להתחיל בכלל בתכנית חומש של 2015 כאשר תכנית החומש של 2010 העלתה את אחוז תעסוקת הנשים בכחצי אחוז מ-23% עד 23.6% אז למה להמשיך בכלל.

חנין זועבי: ואני חושבת שההמלצה של ועדת מעמד האישה יכולה לצאת איתה היא כזאת: לא משרדי הממשלה מעריכים את תכנית החומש אלא אנשי השטח.

חנין זועבי: נייר עמדה, להגיש נייר עמדה מטעם הנשים בשטח, מטעם חוקרים בשטח, מטעם אנשי אקדמיה, מטעם עמותות בשטח והממשלה חייבת לדון בהערכה הזאת, בנייר עמדה לתכניות החומש האלה שבאים מהשטח ולא עוד פעם מלמעלה אלא מלמטה.

חנין זועבי: איך אנחנו, איך בני אדם בנגב מעריכים את תכניות - - - יש להם את המענה למה תכנית החומש נכשלה.

חנין זועבי: צריכים להגיד את זה, קודם כל תכנית החומש של 2010 נכשלה.

חנין זועבי: לפני שנדון באיך להתקדם, היא נכשלה.

חנין זועבי: ההערכה הזאת צריכים להתעמת איתה.

חנין זועבי: תכנית החומש נכשלה.

חנין זועבי: למה היא נכשלה?

חנין זועבי: אני לא חושבת שרשויות הממשלה יכולים לענות על השאלה אלא העמותות והאנשים בשטח.

חנין זועבי: פה לא דנים בפתרון, עאידה, אלא דנים בדרך לפתרון.

חנין זועבי: הדרך לפתרון היא ההערכה הזאת.

חנין זועבי: ואני חושבת שהיעילות, ניצול התקציבים, איך משרדי הממשלה מתואמים אחד עם השנייה, אם התפקיד של הרשות לפיתוח הנגב שמטרפד חלקים גדולים מהתכנית את זה אנחנו צריכים לשים על השטח עם הסוגייה של הפקעת אדמות, של ההכרה בישובים הלא מוכרים, זה חלק אינטגרלי ומרכזי מהבעיה.

חנין זועבי: תודה.

עאידה תומא סלימאן: תודה רבה חברת הכנסת חנין זועבי.

עאידה תומא סלימאן: אני רוצה לתת למר ראאד אבו אלקיעין.

עאידה תומא סלימאן: אחר כך, את כל השאלות בעניין שעולות תוך כדי, גם מנציגי הציבור וגם מחברי וחברות הכנסת אני אבקש אחר כך, למרות שאני עוברת עכשיו על רשימת משרדי הממשלה ואני חושבת שכל הפיזור הזה של הסמכויות הייתי רוצה לראות איך זה פועל ביחד כי אני חושבת שאחת מהבעיות העיקריות זה שמחליטים על תכנית אבל בסופו של דבר לא מעריכים נכון את העבודה וגם לא לומדים את הלקחים מהכשלון של התכנית הקודמת.

עאידה תומא סלימאן: אבל קודם כל מר ראאד אבו אלקיעין, יו"ר ועד אום אל חיראן.

עאידה תומא סלימאן: אני אבקש באמת, אני אעמוד על הזמן, בבקשה.

<ראאד אבו אלקיעין: אני אציג את הבעיות ואחרי זה אני אציג את הפתרונות.

<ראאד אבו אלקיעין: בוקר טוב לכולם, חברים, חברי כנסת, כולם, ומברך על העשייה בכנסת של עאידה תומא והחברים וטאלב אבוהרר על היום הזה.

<ראאד אבו אלקיעין: אז הבעיות הראשונות, ביטחון מגורים, זה אני ממשיך את מה שעברה חברת הכנסת חנין, כשאין ביטחון במגורים ואין מקום ממש שיהווה לנו ביטחון אז האישה לא יודעת מה לעשות, אם לצאת לעבודה, אם לצאת ללימודים, אם לצאת לאקדמיה, אם לצאת לדברים אחרים.

<ראאד אבו אלקיעין: פתרון של זה זה רק פתרון - - - הקרקעות והכרה ביישובים.

<ראאד אבו אלקיעין: וכפי שאמרנו הנגשת היישובים.

<ראאד אבו אלקיעין: בטחון כלכלי - במרחב שיש בו העדר תעסוקה והעדר יזמות.

<ראאד אבו אלקיעין: שאני מדבר אני לא מדבר על אישה שתצא לעבודה ותעבוד אצל קבלן כוח אדם, קבלן משנה, שישלוט בה ויתווה את הדרך שלה.

<ראאד אבו אלקיעין: אנחנו צריכים ביטחון תעסוקתי ויזמות של נשים שיכולות לעסוק ביזמות גם ולפתח ולפרוץ את דרכן ביישובים שלהן.

<ראאד אבו אלקיעין: זה כשמדברים על הנגשת היישובים.

<ראאד אבו אלקיעין: גם עוד מכשול שהמדינה והמשרדים והעבודות שמה אותו בפני הנשים הערביות בנגב, הבדואיות, זה לא רק בעיית השפה זה גם בעיית המסורת, הלבוש, הדת שזה גם חסם שמונע ממנה להתקדם וראינו את זה ואנחנו נתקלים בזה ביום יום.

<ראאד אבו אלקיעין: אז במקום להביא - - - גם המוסדות האקדמיים לישובים הבדואים, לישובים הערבים, העיר רהט שמונה 80 אלף נפש אין לה שום מוסד, אפילו שלוחה של מוסד אקדמי בעיר רהט.

<ראאד אבו אלקיעין: רוצים שהבנות שלנו שיגיעו לאוניברסיטאות בבאר שבע או ביישובים יהודים וחל החסם הזה.

<ראאד אבו אלקיעין: אז בוא ננגיש את היישובים הללו וגם את העיר רהט למקומות ומוסדות חינוכיים ציבוריים.

<ראאד אבו אלקיעין: החינוך בכלל שלא נמצא בישובים שלא מוכרים מטרום חובה וחובה וגם בתי ספר יסודיים שאמא שיש לה שלושה ילדים בבית היא לא יכולה לצאת ולקבל הכשרה ולעשות בתחום עבודה והיא יודעת שהילדים שלה בסכנת חיים שהם בבית לבד בלי השגחה, בלי פיקוח ובלי זה.

<ראאד אבו אלקיעין: אז להנגיש את היישובים גם במוסדות החינוך, במשרד החינוך, בבתי ספר ובגנים.

<ראאד אבו אלקיעין: אנחנו מדברים על הנגשת היישובים גם מבחינת הצעות ממשלתיות, תחבורה ציבורית.

<ראאד אבו אלקיעין: היישובים האלה גם.

<ראאד אבו אלקיעין: אם אישה, צעירה בדואית שיושבת פה בקהל או אחת שרוצה לצאת לעבוד או לצאת ללמוד יש קושי בלצאת לכביש שממנו הם מגיעים - - - יש לנו עוד בעיות שמגבילות אותנו, אנחנו כאוכלוסייה במורשת שלנו, במסורת שלנו, אבל איך אנחנו מתגברים ועוברים את החסמים הללו, קודם כל לעשות בכל הפרמטרים שיביאו הכשרה ותיאום בין המוסדות והעמותות והגופים שעוסקים בתחום הזה.

<ראאד אבו אלקיעין: לתוך היישובים להכשיר בהתאם לצרכים ולדרישות וגם לצרכי העבודה.

<ראאד אבו אלקיעין: תודה לכם.

עאידה תומא סלימאן: תודה.

עאידה תומא סלימאן: חבר הכנסת עמיר פרץ, בבקשה.

עמיר פרץ: גברתי היושבת ראש, אני חושבת שהדיון שאת מקיימת היום הוא דיון מאוד מאוד חשוב.

עמיר פרץ: אין ספק שכשאנחנו מדברים על תהליך של צמצום פערים אנחנו בוחרים את האוכלוסיות, ודאי שאנחנו מגיעים לנשים מהמגזר הערבי ואז אנחנו מגיעים לנשים מהמגזר הבדואי - - -

עאידה תומא סלימאן: אין שני מגזרים, זה אותה אוכלוסייה, אוכלוסייה ערבית.

עמיר פרץ: בהבחנה של הקשיים - - -

עאידה תומא סלימאן: בסדר, בהבחנה של הקשיים ברור.

עאידה תומא סלימאן: גם האוכלוסייה היהודית לא כולה מקשה אחת.

עמיר פרץ: כמו שאומרים שלנשים יהודיות בתל אביב יותר קל מאשר נשים יהודיות בערי פיתוח אז נשים ערביות שגרות בדרום והן חלק מהאוכלוסייה הבדואית מצבן הוא הקשה ביותר גם אל מול נשים ערביות שנמצאות באזורים אחרים.

עמיר פרץ: צריך לומר בצורה הכי נכונה - - -

עאידה תומא סלימאן: לא זה בסדר, אני ההתנגדות שלי הייתה על הנושא של מגזר בדואי ומגזר ערבי כמו שלא אומרים המגזר התל אביבי והמגזר הירושלמי.

עמיר פרץ: אומרים.

עאידה תומא סלימאן: תעשו לי טובה, לא אומרים, תעברו הלאה.

עאידה תומא סלימאן: לא כדי להצדיק לא אומרים.

עאידה תומא סלימאן: אז תגידו מדינת הבדואית, מה אני אגיד לך, אבל אנחנו אוכלוסייה ערבית.

עאידה תומא סלימאן: יש חלקים מאתנו ש - - -

עמיר פרץ: חברת הכנסת עאידה סלימאן, גברתי היושבת ראש- -

עאידה תומא סלימאן: ההתעקשות שלי היא לא סתם.

עמיר פרץ: - - אין לי שוב בעיה להסכים איתך במינוחים רק אני לא מציע שננצח במינוחים אני מציע שננצח את המציאות.

עמיר פרץ: אני רוצה לנצח את המציאות ולדבר עליה בצורה הכי ברורה ולחדד אותה ובכדי לחדד אותה אנחנו צריכים לדעת שהיום אנחנו מדברים על האוכלוסייה שנמצאת עם תנאי הפתיחה הכי קשים, עם האפשרויות הכי מוגבלות ועם יכולת המימוש של האפשרויות האלה בצורה מאוד מאוד לא פשוטה.

עמיר פרץ: ולכן, הדיון הזה הוא דיון שצריך להיות דיון פורץ דרך.

עמיר פרץ: יחד עם זאת, אני מאמין שרק במעט העובדות ששמענו כאן קודם כל אני בהחלט מברך על כך ששאלת היציאה מהבית לא נשארת כשאלה המרכזית.

עמיר פרץ: כלומר אם עד לפני 20 שנה היינו דנים איך מקימים מקומות תעסוקה שהם רק בתוך הכפר ורק ליד הבית אז היום אנחנו מדברים על אמצעים של שינוע ונגישות יותר נוחה שזה כבר פתיחות בפני עצמה כי הרי לשמוע את הבקשה שהם רוצים הזדמנות שווה להתמודד על כל תפקיד בתוך המפעלים השונים שמוקמים באזור זה בהחלט שינוי מאוד מאוד משמעותי.

עמיר פרץ: כי עד היום כולנו גרסנו שצריך לעשות כל מאמץ להקים את מקומות התעסוקה ביישוב עצמו.

עמיר פרץ: לעתים מקומות עבודה כפי שהציגה הגברת שהעידה כאן שאמרה, אני הייתי רוצה שיסדרו לי תעסוקה בתוך הבית, שיפעילו אותי מתוך הבית.

עמיר פרץ: גם זה חלק מהעניין שאנחנו צריכים לקחת בחשבון.

עמיר פרץ: מה שאני אומר, גברתי היושבת ראש, אנחנו צריכים לנסות לבנות סל של הטבות והעדפה מתקנת למעסיקים שיתנו עדיפות לאותן נשים.

עמיר פרץ: צריך לבנות סל כזה שאומר שמי שיקים מעון ילדים בתוך המפעל שלו, מי שיקים מסגרת של השגחה על ילדים בתוך המפעל שלו יקבל רמת סבסוד כזאת - - -

עאידה תומא סלימאן: זה מה שנהוג להגיד עליו תמריצים למעסיקים ועשתה את זה המדינה.

עמיר פרץ: התמריצים למעסיקים בדרך כלל נעצרים בעובדה שהוא מגיע למקום מסוים שמוגדר כאזור פיתוח כזה ואחר.

עמיר פרץ: אני רוצה שהתמריצים יבואו כחלק מאותה חבילה שמביאה איתה אותה מועמדת לעבודה.

עמיר פרץ: שאותו מעסיק יודע שיכול להיות שיהיו לו קשיים בערבית אבל הוא יקבל הטבה כזאת שמצדיקה מבחינתו לשים מישהו מתורגמן או לשים מישהו שיסייע בהבנת השפה ושהשפה לא תהיה חלילה מגבלה לקליטתה לעבודה.

עמיר פרץ: אני רוצה שיהיה מצב שבו נדע שמעסיק שמתחייב לדאוג בעצמו לאותן הסעות, גם מהכפר לכביש הראשי וגם מהכביש הראשי למפעל אלא שתהיה הסעה אחת שמביאה אותן ישר מהכפר וחוסכת להן שעות רבות של אותה הגעה לנקודת מפגש עם תחבורה ציבורית.

עמיר פרץ: אז אנחנו נדע שאנחנו עושים מערך סבסוד ישירות למפעל.

עמיר פרץ: אני אומר בואו לא נטפל רק במדיניות הכוללת.

עמיר פרץ: אין ספק שחינוך, שהשקעה בכל נתוני הפתיחה, עידוד הנשים ללכת למוסדות השכלה גבוהים ככל האפשר זה דברים שאנחנו חייבים לעשות.

עמיר פרץ: אבל זה יותר קל להגדרה.

עמיר פרץ: הדרך לפרוץ את אותם מחסומים של הנשים שרוצות לעבוד היא בלבנות חבילת הטבות אישית שהאישה הזאת מביאה איתה, המעסיק יודע שברגע שהוא יעשה את המאמץ לקלוט אותה הוא עצמו יוכל גם ל- - - מצליח להתמודד עם הקשיים שלו.

עאידה תומא סלימאן: תודה חבר הכנסת עמיר פרץ.

עאידה תומא סלימאן: אני רוצה לחזור למקד את הדיון, אנחנו יכולים להמשיך עד מחר בבוקר לדבר באופן כללי ומה אפשר לעשות.

עאידה תומא סלימאן: אני רוצה גם לבדוק את האחריות של הממשלה, של המדינה שהחליטה שתי החלטות ממשלה וההחלטה הראשונה, אני לא רוצה להגיע בעוד חמש שנים ולבדוק איך נכשלה התכנית השנייה.

עאידה תומא סלימאן: התכנית הראשונה, אם אפשר להגיד במשפט אחד, אי אפשר להתעלם מהעובדה שנכשלה כשלון אדיר.

עאידה תומא סלימאן: אם היא לא הצליחה לא רק לא להגיע ליעד שלה אלא אפילו כמה, אפילו 10% מהיעד היא לא הגיעה.

עאידה תומא סלימאן: אני חושבת שההתפתחות שהייתה של אחוז אחד מבחינת תעסוקת נשים היא אפילו פחות מהטבעית במקומות אחרים.

חנין זועבי: 3% הצלחה - - -

עאידה תומא סלימאן: זה כמעט לא משתווה להתפתחות הטבעית שהיתה אמורה לקרות בחמש שנים עם השקעות כאלה.

עאידה תומא סלימאן: אחת הבעיות שאנחנו עומדים בפניהן היא שהתכנית הקודמת הייתה תחת אחריות של משרד ראש הממשלה וכיום אין מי שידווח על הבעייתיות אלא אם יגידו לי שמשרד החקלאות ופיתוח הכפר שאחראים על ביצוע תכנית החומש החדשה כבר למדו את התכנית הקודמת והכשלים של התכנית הקודמת או הקשיים של התכנית הקודמת ומנסים לשפר את המצב בתכנית הבאה.

עאידה תומא סלימאן: בני צרפתי, מרכז בכיר תכנון ובקרה ממשרד החקלאות ופיתוח הכפר, אני מבקשת באמת לדעת ולהכנס ישר לתשובות, לא להתחיל לפרוס עוד פעם נושאים כלליים.

עאידה תומא סלימאן: האם הייתה למידה אמיתית של התכנית הקודמת ונקודות החולשה שלה, איפה הצליחה, איפה לא הצליחה ומה התכנית שלכם, התכנית הבאה, איך באמת אתם מתכננים לעשות.

<בני צרפתי: קודם כל נתחיל מזה שהנושא הזה של צמצום הפערים זה נושא שנגרר הרבה שנים כבר.

<בני צרפתי: צריך להגיד את האמת קודם כל, ב-70 שנה האחרונות לא הוקצו משאבים כמו שצריך לחברה הבדואית בנגב.

<בני צרפתי: נתחיל מזה.

<בני צרפתי: התכנית הקודמת התחילה משנת 2012 עד שנת 2016 שנקראת 3708.

<בני צרפתי: זה לא נכון להגיד שלא היו לה הצלחות.

<בני צרפתי: הצלחות כן היו לה, הקמת והפעלת מרכז - - - אני מסתכל עכשיו על התכנית ברמה הכללית ולאו דווקא בזום הזה של התעסוקה.

<בני צרפתי: מבחינת הצלחות - - -

עאידה תומא סלימאן: מה זאת אומרת, אנחנו עוסקים היום בתעסוקת נשים, בוא נתמקד בתעסוקת נשים.

<בני צרפתי: לא, אבל לבוא ולהגיד - - -

דב חנין: אדוני אומר שהתכנית מוצלחת כאשר המספרים מראים אחרת.

דב חנין: אנחנו לא יודעים למדוד תכניות אלא במספרים.

דב חנין: זה לא דבר נורא נורא מסובך.

דב חנין: יש מספרים.

דב חנין: אנחנו עוסקים פה בשאלת התעסוקה, האם יש מהפכה בתעסוקה?

דב חנין: לגמרי לא.

דב חנין: תקוע במקום אז זה הצלחה?

<בני צרפתי: אי אפשר - - -

דב חנין: למה אי אפשר?

<בני צרפתי: אי אפשר לייצר מהפכה בתעסוקה בתוך חמש שנים למרות שהוקצו כל המשאבים כשיש פער כל כך גדול שיש לסגור לפני.

עאידה תומא סלימאן: סליחה, סליחה, כשהממשלה החליטה על התכנית הזו, לא עאידה תומא, לא דב חנין ולא חנין זועבי קבעו שהיא רוצה להגיע ל-41% תעסוקה.

עאידה תומא סלימאן: זה הממשלה קבעה.

עאידה תומא סלימאן: הממשלה יודעת מה השקיעה ב-70 שנה ומה זנחה ב-70 שנה.

עאידה תומא סלימאן: ובכל זאת היא קיבלה על עצמה את ההתחייבות שהתכנית קובעת שהיעד הבא שלה הוא 41%.

עאידה תומא סלימאן: היא הגיעה ל-1% מתוך ה-41%, היא העלתה ב-1.5%.

עאידה תומא סלימאן: כלומר, המינימום שבמינימום שהתכנית קבעה לעצמה היא לא הגיעה אליו.

עאידה תומא סלימאן: אפשר לבוא ולחשוב שאני רק רוצה לתקוף בכיוון הזה.

עאידה תומא סלימאן: אתה יודע מה?

עאידה תומא סלימאן: אני רוצה להבין, למדתם את הלקח?

עאידה תומא סלימאן: כי קבעתם לעצמכם שוב 41.

עאידה תומא סלימאן: אני אם אני הייתי מפעילה תכנית ארבע שנים, משקיעה בה מיליונים ומזיזה אחוז אחד לא הייתי קובעת לעצמי לחמש השנים הבאות משהו כמו קפיצה של 25%.

עאידה תומא סלימאן: איך תצליחו להגיע ל-25%?

<בני צרפתי: אני לא יודע - - - קודם כל אמרתם - - -

חנין זועבי: מ-23% עד 41% זה היעד.

<בני צרפתי: רגע, לא, לא, קודם כל אמרתם לפני שהייתה תכנית ב-2010.

<בני צרפתי: ב-2010 לא הייתה, יש פה קצת בלבול אני חושב.

עאידה תומא סלימאן: אז תכוון אותנו, תעשה סדר.

<בני צרפתי: יש תכנית חומש ראשונה 2012-2016 שנקראת 3708.

<בני צרפתי: יש את התכנית החדשה, שאגב האוצר מקצה למשרדי הממשלה השותפים למעלה מ-3.1 מיליארד ₪ לחמש שנים.

<בני צרפתי: הוא לא היה מקצה אם בתכנית הקודמת הוא לא היה מאמין במשרדי הממשלה.

<בני צרפתי: צריך לראות את הנקודות - - -

עאידה תומא סלימאן: כשהתחילה התכנית מה אחוז הנשים הערביות הבדואיות שעבדו וכשהסתיימה ב-2016 מהו האחוז, תגיד לי אתה.

<בני צרפתי: קודם כל יש פה את המשרדים המקצועיים שמתעסקים בתעסוקה זה עבודה ורווחה.

<בני צרפתי: את צודקת, יכול להיות שבתחום אחד לא הלך טוב, יכול להיות - - -

עאידה תומא סלימאן: התכנית היא באחריות שלכם.

<בני צרפתי: כן.

עאידה תומא סלימאן: אתם אמורים לפקח ולבקר את העבודה.

עאידה תומא סלימאן: אז מינימום הייתי מצפה מהמשרד שאמור לפקח על התכנית לדעת את המינימום.

עאידה תומא סלימאן: נקודת הזינוק שלו, מאיפה עכשיו שהוא לוקח לעצמו את האחריות הזו הוא יודע שהשטח נמצא בנקודה אפס והוא רוצה להריץ אותו לנקודה זו.

עאידה תומא סלימאן: אתם יודעים כמה נשים עובדות?

עאידה תומא סלימאן: כמה היו עובדות?

עאידה תומא סלימאן: מה התכנית הקודמת עשתה?

עאידה תומא סלימאן: עשיתם את מלאכת השטח הראשונה?

<בני צרפתי: את המחקר לגבי תעסוקה, בטחון פנים, חינוך ועוד כמה דברים עשו לנו מכון ברוקדייל שזה מכון חיצוני שהוא בא וניתח את ההחלטה עם ההצלחות שלה.

<בני צרפתי: קראתם את דו"ח ברוקדייל?

עאידה תומא סלימאן: לא הובא לידינו, אנחנו נקרא אותו, יש לי נציגה פה, היא תציג כמה דברים.

<בני צרפתי: אז אם אפשר גם מכון ברוקדייל שיציג.

עאידה תומא סלימאן: השאלה היא לא אם אני קראתי, השאלה אם אתם קראתם את דו"ח ברוקדייל.

עאידה תומא סלימאן: מה המסקנות שיצאתם איתן?

<בני צרפתי: קודם כל יש דברים טובים שנעשו וכן מחזקים את הישובים הבדואים בנגב.

<בני צרפתי: אבל עוד הפעם, צריך תמיד להבין, הממשלה עושה מאמצים.

<בני צרפתי: עצם זה שאנחנו יושבים בוועדות היגוי אצלנו במשרד ורואים שכן המשרדים נרתמים - - -

דב חנין: אדוני, יש אמירה באנגלית, אני אגיד אותה בעברית שהעוגה נבחנת באכילתה.

דב חנין: זה שאתה מספר לי שאתם יושבים בוועדות ובדיונים, אני בטוח שאתם יושבים בוועדות ובדיונים.

דב חנין: יש תכנית, המטרה שלה הייתה להגדיל תעסוקת נשים.

דב חנין: התוצאה - אין גידול בתעסוקת נשים.

דב חנין: השאלה של יושבת ראש הוועדה היא השאלה הכי פשוטה: האם ניתחתם מה לא עבד בתכנית הזאת.

דב חנין: למה אתה עונה לנו על דברים אחרים, זו שאלה כל כך ברורה וחדה ומובנית.

חנין זועבי: אתם ממשיכים באותה דרך, אתם חוזרים על אותה אסטרטגיה.

<בני צרפתי: אנחנו ניתחנו והגענו לכמה תובנות.

<בני צרפתי: ההחלטה החדשה יש בה דיי הטיה לכיוון נשים מבחינת הנושא הזה.

<בני צרפתי: סתם דוגמה, סבסוד העסקה שניתנים למי שמעסיק נשים זה 37% לעומת מי שמעסיק גבר בדואי שמקבל 35%.

<בני צרפתי: זה בהשתתפות של המעסיק.

<בני צרפתי: תכנית - - -

עאידה תומא סלימאן: זה לא היה קיים בתכנית הקודמת?

<בני צרפתי: זה היה בתכנית הקודמת עם 35%.

עאידה תומא סלימאן: מ-35% עכשיו העלתם את זה ל-37%.

<בני צרפתי: כן, מי שאחראי על זה זה משרד הכלכלה.

<בני צרפתי: נושא עברית תעסוקתית, אמורות להשתתף 2500 נשים.

<בני צרפתי: הדגש יהיה פה על נשים.

עאידה תומא סלימאן: מה זאת אומרת?

<בני צרפתי: תכניות של עברית תעסוקתית.

<בני צרפתי: עברית שמכינה את המשתתפות לטובת שוק העבודה.

<בני צרפתי: משרד העבודה והרווחה יפעיל סדנאות להעצמת והכשרת נשים - - -

חנין זועבי: בוא נעזור לך.

חנין זועבי: אם התוצאה הייתה כשלון, כשלון מוחץ לתכנית הראשונה, האם אתם עכשיו מתחילים להבין שצריכים אולי לשנות אסטרטגיה, לשנות משהו או שאתם חוזרים על אותם אמצעים בשביל עוד פעם להגיע לאותה תוצאה.

חנין זועבי: זו השאלה שלנו.

עאידה תומא סלימאן: אני אחדד את השאלה יותר.

עאידה תומא סלימאן: אנחנו כל הזמן מדברים על אתם מביאים לנו עוד תכניות של פיתוח ההון האנושי - -

<בני צרפתי: פיתוח כלכלי חברתי.

עאידה תומא סלימאן: - - שכולו מוקדש, האסטרטגיה שלו זה לפתח את ההון האנושי.

עאידה תומא סלימאן: זה עברית וזה העצמה וזה תכניות לנשים.

עאידה תומא סלימאן: אבל זה מה שנעשה בתכנית הקודמת ולא הביא לקפיצה רצינית בעניין תעסוקת נשים, נכשל.

עאידה תומא סלימאן: האם לא כדאי לחשוב על אסטרטגיה שמדברת על פיתוח מקומות עבודה.

עאידה תומא סלימאן: מה התכנית שלכם על אזורי תעשייה, מה התכנית שלכם בעניין תחבורה ציבורית, מה התכנית שלכם בעניין גם אכיפת חוקי העבודה ומעונות יום.

עאידה תומא סלימאן: זה מה שאני רוצה לשמוע.

<בני צרפתי: בנושא הזה של תחבורה ציבורית גם יושב פה הנציג של אגף תחבורה ציבורית ממשרד התחבורה.

<בני צרפתי: יש כל מיני קווים למוסדות להשכלה גבוהה ולמקומות תעסוקה.

<בני צרפתי: מבחינת פיתוח אזורי תעשייה בהחלטה הקודמת הושקעו 141.5 מיליון שמתוכם חלק הושקע בעידן הנגב, זה אזור תעשייה משותף, שאגב רהט מקבלת חלק מההכנסות שלו ומועסקים שם הרבה אנשים מהחברה הבדואית.

<בני צרפתי: גם בסודה סטרים וגם בקלגל, עוף עוז לדוגמה מועסקים 1200 אנשים בשגב שלום, מתוכם 800 נשים, שבאמת לפני ההחלטה הקודמת זה לא היה.

<בני צרפתי: אז דיברנו על תחבורה ציבורית.

<בני צרפתי: מבחינת ההחלטה החדשה גם יוקדשו 110 מיליון ₪ לטובת השכלה גבוהה, לטובת לימודים אקדמיים שהם ימנפו ויתנו יותר כלים לחברה הבדואית - - -

עאידה תומא סלימאן: אדוני, אני הייתי מצפה מנציג משרד ממשלתי שאחראי על תכנית כוללת של חמש שנים להגיע עם תכנית מאוד ברורה.

עאידה תומא סלימאן: להגיד, אנחנו הולכים להוסיף כך וכך קווים של תחבורה ציבורית, אנחנו הולכים לפתח עוד כמה אזורי תעשייה, זה היה אמור - - -

<בני צרפתי: דבר פשוט, הנה חד משמעי ושיכתב בפרוטוקול, בימים האלה אנחנו מסיימים להכין ספר תכניות עבודה לתכנית החומש החדשה ואנחנו נשלח לוועדה את הספר תכניות עבודה.

<בני צרפתי: ככה את תראי, וזה מתחבר לשאלה של חנין, ששאלה כל משרד נדרש לתת לא רק מדדי תפוקה, נדרש לתת גם מדדי תוצאה, להראות באמת שהשקל הממשלתי מה נעשה איתו ומה התוצאות הצפויות.

<בני צרפתי: ואני מתחייב ש- - -

עאידה תומא סלימאן: אני הייתי רוצה לשמוע גם כן על מסקנות שהגעתם אליהן מהניסיון הקודם ואיך עיגנתם אותן בתוך התכניות דבר שאני מאוד מצטערת, לא הצלחתי להוציא.

עאידה תומא סלימאן: אני חושבת שהגיע הזמן, אם ממשלה מחליטה עוד החלטה של השקעה כלכלית לבדוק את עצמה.

עאידה תומא סלימאן: לא לקבוע מטרות - - -

<בני צרפתי: - - -

עאידה תומא סלימאן: לא, לא, לא, זה לא פינג פונג.

עאידה תומא סלימאן: אני ביקשתי, שאלתי ארבע חמש פעמים, לא נתת לי תשובה, אני לא אמרח את זה על עוד 10 דקות.

עאידה תומא סלימאן: יש עוד אנשים שרוצים.

עאידה תומא סלימאן: הייתי רוצה לשמוע ממך תשובה בתחילת הדיון.

עאידה תומא סלימאן: אני שאלתי שאלות מאוד קונקרטיות, האם היו לכם מסקנות מהתכנית הקודמת, אמרת לי שיש דו"ח ברוקדייל ושאלת אותי אם אני קראתי אותו.

עאידה תומא סלימאן: אוקיי, אני לא קראתי את דו"ח ברוקדייל, האם אתם, שמפתחים את התכנית החדשה קראתם את הדו"ח, היית יכול להצביע על כמה מסקנות שבתוכו.

עאידה תומא סלימאן: אני מאוד מצטערת.

<בני צרפתי: אני רוצה רק עוד משהו קטן אחד.

עאידה תומא סלימאן: משפט אחד.

<בני צרפתי: דבר אחד שכן באמת עשינו למידה וראינו קושי של הרשויות המקומיות שלנו, של הבדואיות, רשויות שהיה להן קשה לעשות את הדברים מבחינת יכולות הביצוע והוקדש לשם סכום גבוה מאוד של חצי מיליארד ₪ לטובת העצמה של הרשויות המקומיות.

עאידה תומא סלימאן: חבר הכנסת דב חנין, רצית להתייחס?

דב חנין: תודה גברתי היושבת ראש, ברכות על הדיון החשוב הזה, אם כי אני חייב לומר לך אחרי הדברים שאנחנו שומעים אני יוצא מהדיון הזה מאוד מודאג.

דב חנין: אני יוצא מהדיון הזה מאוד מודאג אבל לפני שאני אדבר על הדאגה אני רוצה כן לברך קודם כל את הנשים, הנשים הערביות הבדואיות מהנגב מתמודדות עם מציאות מסובכת ביותר, אפליה משולשת, גם כאזרחים ערבים, גם כאזרחים ערבים בדואים בנגב וגם כנשים.

דב חנין: ובתוך הציבור הזה יש יוזמות נפלאות, באמת, ויש נשים מרשימות שבתנאים הכי קשים מקדמות דברים ומנסות להוביל לשינוי.

דב חנין: אני חייב לומר שלדעתי אפשר לעשות מהפכה ואפשר לעשות מהפכה מהר אבל צריך להחליט מה הם העוגנים של המהפכה הזו.

דב חנין: והעוגנים של המהפכה בתחום תעסוקת נשים ערביות בדואיות בנגב הם שלושה והם מאוד מאוד פשוטים.

דב חנין: הדבר הראשון זה מקומות תעסוקה.

דב חנין: מקומות תעסוקה גם נגישים, גם מגוונים וגם עם עדיפות לתעסוקת נשים.

דב חנין: זה דברים לא מסובכים, יש מכשירים כלכליים שיודעים לעשות את זה ואתם צריכים לקבל החלטה כזאת.

דב חנין: הדבר השני, זה הנושא של התחבורה הציבורית.

דב חנין: אני חייב לומר לכל נציגי הממשלה בדיון הזה שלעומת שינוי משמעותי לטובה בתחום של התחבורה הציבורית בישובים ערבים בארץ בכלל, בישובים ערבים בדואים בנגב השינוי הוא מאוד מאוד איטי ובחלק מהמקומות אין שינוי בכלל.

דב חנין: ואני רוצה לגעת בנקודה הכי כואבת שהיא הכפרים הלא מוכרים.

דב חנין: בא משרד התחבורה ואומר לנו, אי אפשר לעשות קווי תחבורה ציבורית, אני לא יכול להעביר אוטובוס במקום שאין בו דרכים מאושרות.

דב חנין: זאת תשובה שהיא מנותקת לגמרי מהמציאות.

דב חנין: כי אותה ממשלת ישראל - -

עאידה תומא סלימאן: החליטה לא לתכנן את הכבישים.

דב חנין: - - לא - - - משרד התחבורה מפעילה את מערכת האוטובוסים הכי גדולה באותם כפרים שמדובר על חינוך.

דב חנין: כשמדובר על חינוך ילדים אין שום בעיה, לשים ילדים קטנים בגיל הגן על אוטובוס ואין שום בעיה להסיע את האוטובוס הזה ואין בעיה בטיחותית.

דב חנין: רק כשמדובר בכלל האוכלוסייה על אותה דרך, אותה מדינה מתחילה להסביר לנו שאי אפשר.

דב חנין: אני לא מבין את הדבר הזה.

דב חנין: אני אומר לכם, אני פניתי בנושא הזה ליועץ המשפטי לממשלה.

דב חנין: אי אפשר שאותה ממשלה תאמר שני דברים כל כך הפוכים.

דב חנין: או שאי אפשר להסיע שם אוטובוסים - - -

עאידה תומא סלימאן: נו באמת, חבר הכנסת דב חנין, אי אפשר שהממשלה תגיד שני דברים מנוגדים?

עאידה תומא סלימאן: אנחנו שומעים את זה כל יום.

דב חנין: אנחנו שומעים את זה כל יום אבל אנחנו לא מוכנים להתרגל לזה ואנחנו לא מקבלים את זה.

דב חנין: נקודה שלישית היא הסיפור של החינוך בגיל הרך.

דב חנין: וכאן באמת באמת יש מרחב עצום לשיפור ולשינוי.

דב חנין: לא יכול להיות שחסרים גני ילדים, אין גני ילדים, זו מציאות בלתי נסבלת.

דב חנין: אתם רוצים שנשים תוכלנה לצאת לעבודה, תנו פתרונות של חינוך, תנו פתרונות שקיימים בכל מקום אחר בארץ.

דב חנין: כל שלושת הדברים האלה, גברתי יושבת הראש, הם לא מסובכים, הם לא בשמיים, התשובות ידועות.

דב חנין: ואני מצטער שאנחנו לא שומעים כאן אמירה נחרצת מצד נציגי הממשלה: א' אנחנו מבינים את הבעיות האלה ו-ב' אנחנו הולכים בשנה הקרובה לעשות מהפכה בכל אחת מהחוליות האלה.

דב חנין: אני מציע שהוועדה, בהמשך לדיון החשוב הזה, לא תרפה מהסוגייה הזאת.

דב חנין: ואחת לכמה חודשים צריך להזמין מדיי פעם נציגים שונים, אולי שרים, שיבואו ויסבירו לנו.

דב חנין: יבוא ויסביר לנו שר התחבורה למה הוא לא נותן אוטובוסים בכפרים לא מוכרים, יבוא ויסביר לנו שר החינוך למה כל ילד ערבי בדואי בנגב לא זכאי לגן ילדים מגיל 3, למה?

דב חנין: שיבואו ויסבירו לנו את זה כאן.

דב חנין: תודה רבה.

עאידה תומא סלימאן: אני רוצה לתת לד"ר יעלה רענן, נציגת המועצה לכפרים הבלתי מוכרים, בבקשה.

<ד"ר יעלה רענן: תודה רבה.

<ד"ר יעלה רענן: אני רוצה להוסיף עוד עוגן שעוד לא דיברו עליו כאן וזה הנושא של החקלאות.

<ד"ר יעלה רענן: עד 48 לא הייתה בעיה של תעסוקת נשים ערביות בנגב.

<ד"ר יעלה רענן: כולן היו מועסקות, מאוד.

<ד"ר יעלה רענן: בעיית התעסוקה החלה עם העיור של האוכלוסייה הערבית בנגב.

<ד"ר יעלה רענן: אני רוצה לתת דוגמה צינית בעייתית של מה שקורה כרגע בנגב.

<ד"ר יעלה רענן: כרגע.

<ד"ר יעלה רענן: יש את הכפר ביר א-דאג', המדינה כבר החליטה שזה יהיה כפר חקלאי.

<ד"ר יעלה רענן: אחרי שהמדינה החליטה שזה יהיה כפר חקלאי היא החליטה שלכל משפחה יהיה 2.5 דונם לבית וחקלאות.

<ד"ר יעלה רענן: אני מגיעה מיישובים חקלאים בנגב.

<ד"ר יעלה רענן: לנו יש בין 30 ל-70 ל-150 דונם לחקלאות.

<ד"ר יעלה רענן: אני מודעת, אני אומרת בציניות, ליכולת החקלאית של הבדואים, אבל אני לא מבינה אם אנחנו צריכים 30 עד 150 דונם איך הם אמורים להיות מסוגלים לעשות חקלאות על דונם וחצי.

<ד"ר יעלה רענן: הנשים הערביות בנגב, אלה שלא זכו להשכלה, כן יודעות לעסוק בחקלאות.

<ד"ר יעלה רענן: יושבת כאן נציגה של סדרי שמתחילות לעשות גינות, לעזור לנשים לעשות גינות- -

עאידה תומא סלימאן: אנחנו ביקרנו אצלן בסיור שהיה לנו.

<ד"ר יעלה רענן: - - והן לא מקבלות מים במחיר חקלאי.

<ד"ר יעלה רענן: אין להן סיכוי להצליח.

<ד"ר יעלה רענן: יושבת כאן עוד דוגמה של להביא חקלאות חזרה לתוך הדיון של תעסוקת נשים ערביות בנגב.

<ד"ר יעלה רענן: אני מבקשת שהעוגן הראשון, לא הרביעי, אחרי שדב דיבר על שלושה, יהיה פיתוח חקלאות.

<ד"ר יעלה רענן: היום, כל הסיפור הבדואי בידיים של משרד החקלאות.

<ד"ר יעלה רענן: שמשרד החקלאות, בבקשה, יעשה את מה שהוא אמור לדעת לעשות, לאפשר חקלאות בנגב באוכלוסייה הערבית.

<ד"ר יעלה רענן: תודה.

עאידה תומא סלימאן: תודה לך.

עאידה תומא סלימאן: אמאל אלנסאסרה, בבקשה גברתי, מעמותת חדרי.

<אמל אלנסאסרה: תודה עאידה, תודה יעלה.

<אמל אלנסאסרה: רציתי להגיד רק שלושה משפטים וזה ממש קצר פחות משתי דקות.

<אמל אלנסאסרה: לנציגי משרדי הממשלה שבסופו של דבר איזה מן תשתית ופלטפורמה אתם בונים לנו להרגיש ביציבות ולפחות בביטחון כי עדיין אנחנו לא מצליחים להרגיש את זה ולהמחיש, להנגיש את הדברים.

<אמל אלנסאסרה: אתם שופכים מיליונים של שקלים ומקימים מרכזי תעסוקה.

<אמל אלנסאסרה: איזה מן הישגים אתם הצלחתם להשיג בקרב הנשים, במיוחד ספציפי בקרב הנשים.

<אמל אלנסאסרה: אני עדיין לא מרגישה בזה.

<אמל אלנסאסרה: אני נמצאת בעמותה שאחוז ההכנסות של הנשים כל כך לא מצליחות לעלות את זה.

<אמל אלנסאסרה: בסופו של דבר יש לנו את הממשלה שלנו שצריכה לדאוג לביטחון של הנשים, אזרחים.

<אמל אלנסאסרה: בסופו של דבר אנחנו עדיין - - - כל הזמן אומרים לנו ויש לנו את הטיעון הזה, נשפכים מיליונים של שקלים לטובת הנגב.

<אמל אלנסאסרה: איך אני לא מרגישה בזה.

<אמל אלנסאסרה: אני תושבת רהט ואני לא מרגישה בזה.

<אמל אלנסאסרה: אני לא נמצאת בכפר לא מוכר.

<אמל אלנסאסרה: אני נמצאת במקום שיש בו תחבורה ושיש בו מרכזים ויש בו הרבה דברים אבל עדיין הנשים מתלוננות מחוסר תעסוקה.

<אמל אלנסאסרה: עובדתי שיש לנו עדיין במרכז רהט אנחנו לא מרגישים שיש לנו מרכז שהוא משרת דווקא ספציפי לענייני ולטיפול בענייני נשים.

<אמל אלנסאסרה: למה זה לא קיים?

עאידה תומא סלימאן: תודה רבה אמל.

עאידה תומא סלימאן: חבר הכנסת ד"ר אחמד טיבי, בבקשה.

אחמד טיבי: תודה גברתי.

אחמד טיבי: אני רוצה להודות לחברי טאלב אבוהרר שיזם את היום הזה בנגב.

אחמד טיבי: אין ספק שנושא תעסוקת נשים הוא אבן יסוד בכל מה שקשור לצמיחה או אי צמיחה או רגרסיה של חברה.

אחמד טיבי: תעסוקת נשים בדואיות בנגב, רק 18% , נדמה לי, לפי הסטטיסטיקה והנתונים, מועסקות, כאשר השיעור הכללי של נשים ערביות בתעסוקה הוא 30% פלוס מינוס, וזה אומר דרשני.

אחמד טיבי: זה מחייב את רשויות הממשלה להקים אזורי תעשייה או ליצור מקומות עבודה בתוך היישובים הבדואים כדי להקל.

אחמד טיבי: מה עוד, כפי שאמרנו, ועדת החינוך, 70% מהילדים בגיל 3 עד 5 אין להם מסגרת של גנים וגיל הרך ומדובר בעבירה על החוק.

אחמד טיבי: זה עבירה פלילית של המדינה.

אחמד טיבי: ולכן גברתי היושבת ראש, רבותיי האורחים, יש תקציבים, צריך לנווט אותם לאפיק של תעסוקת נשים שהיא הקבוצה המוחלשת בתוך האוכלסייה הכי מוחלשת בחברה הערבית המוחלשת מלכתחילה.

אחמד טיבי: הנקודה השנייה זה תשתיות.

אחמד טיבי: כשאין גנים יש בעיה של נשים לצאת לשוק העבודה וזה מעגל קסמים שחוזר על עצמו.

אחמד טיבי: זה האתגר הגדול ביותר של החברה הבדואית, תעסוקת נשים.

אחמד טיבי: תודה רבה.

עאידה תומא סלימאן: תודה.

עאידה תומא סלימאן: שמעון דוד, משרד הכלכלה.

<שמעון דוד: שלום לכולם, אני גם מברך על הדיון הזה.

<שמעון דוד: שמי שמעון דוד ואני במכון הממשלתי להכשרה טכנולוגית במשרד העבודה.

<שמעון דוד: למעשה אנחנו בעצם מרכזים את התכנית הזאת שנקראת תכנית אשבל.

<שמעון דוד: אני רוצה לומר כמה מילים בנושא הזה של החינוך הטכנולוגי.

<שמעון דוד: אנחנו נמצאים באמת במאה ה-21 ובמאה ה-21 אם בעבר החינוך הטכנולוגי זה היה משהו שהיה קצת יותר - - -

עאידה תומא סלימאן: בוא לא נעשה על החינוך הטכנולוגי כולו, תתמקד בתכנית ומה החלק של הנערות או הנשים בתכנית.

<שמעון דוד: אני אתמקד בדיוק בנקודה הזאת כי בחינוך הטכנולוגי, אם זה בעבר היה גברים, יש מקום שיותר ויותר נשים, גם נשים מהמגזר הבדואי, ימצאו את עצמן משתלבות בתוך החינוך הטכנולוגי.

<שמעון דוד: לצערי כשאני מדבר על תכנית אשבל למרות שאנחנו מדברים על תכנית שאין דוגמתה מבחינת התמיכה שהתכנית הזאת מקבלת לשום תכנית אחרת ואני מטפל בהרבה מאוד תכניות של אוכלוסיות מיוחדות.

<שמעון דוד: אין תכנית שמקבלת כזאת תמיכה, החל מהעניין הזה של שכר לימוד מלא, ממשיך בעניין הזה של מלגות סיוע חודשיות שכל סטודנט או סטודנטית מהמגזר הבדואי מקבלים 1000 ₪ לחודש מלגת קיום והחזר נסיעות של 500 ₪.

<שמעון דוד: נשים מקבלות, אם ברגע שהן מסיימות בהצלחה מלגת מגדר נוספת של 2000 ₪ - - -

חנין זועבי: כמה מנצלות את התכנית הזאת?

<שמעון דוד: אנחנו מדברים כרגע סביב 25% נשים וגם כאן אותן נשים שמגיעות לתכנית לא כולם מצליחות לשרוד את התכנית - - -

עאידה תומא סלימאן: אני הייתי רוצה לדעת לא באחוזים.

עאידה תומא סלימאן: התכנית כולה, למשל בשנתיים האחרונות, כמה סטודנטים היו בה?

<שמעון דוד: בשנה שעברה למדו 156 סטודנטים בתכנית.

עאידה תומא סלימאן: כלומר 25 זה משהו כמו 37 צעירות בתכנית.

<שמעון דוד: נכון.

<שמעון דוד: כאשר הם לומדים את זה בארבע מכללות בנגב, המכללה הטכנולוגית באר שבע, מכללת ספיר, מכללת עתיד באר שבע ובמכללת אשקלון.

<שמעון דוד: אנחנו שוב, נתקלים פה באמת בהרבה מאוד חסמים אם אנחנו מדברים לגבי הנושא הזה של הנשים אבל בסך הכל, כפי שציינתי, זו תכנית שמקבלת המון המון תמיכה.

<שמעון דוד: אנחנו מדברים כל הזמן על תעסוקה.

<שמעון דוד: כדי להגיע לתעסוקה צריך גם לרכוש השכלה.

<שמעון דוד: לא שמעתי פה את העניין הזה של השכלה.

<שמעון דוד: מדברים על תחבורה, מדברים על מעונות, איפה הנושא הזה של השכלה.

<שמעון דוד: חלק מהעניין הזה של השתלבות בתעסוקה זה לרכוש את ההשכלה והחסמים האלה הם חסמים שבהחלט - - -

חנין זועבי: מתי התחילה התכנית?

<שמעון דוד: אנחנו כרגע פותחים את המחזור החמישי.

חנין זועבי: יש לכם מעקב כמה מהם אכן השתלבו בשוק העבודה?

חנין זועבי: כמה מהם סיימו וכן מצאו עבודה?

<שמעון דוד: אנחנו כרגע מדברים על - - - הסתיים כרגע המחזור השני של התכנית.

<שמעון דוד: מי שלא הזכרתי וחבל ש- - -

חנין זועבי: יש לכם מעקב כמה אכן נכנסו והשתלבו בשוק העבודה?

<שמעון דוד: מי ששותף מלא לתכנית הזאת, מעבר למשרד החקלאות שמרכז את כל התכניות.

<שמעון דוד: יש לנו את ריאן שהם בעצם עובדים - - - ריאן בעצם גם בנושא הזה של הגיוס וגם בנושא הזה של מעקב אחרי התעסוקה זה דבר שנעשה בצורה מסודרת על ידי ריאן.

עאידה תומא סלימאן: שמעת את השאלה, המשכת לדבר, לא ענית על השאלה.

עאידה תומא סלימאן: כי בעצם לא אמרת מה ההשמה שהייתה.

<שמעון דוד: שמעתי את השאלה וכפי שאמרתי, מי שעושה את המעקב זה ריאן.

עאידה תומא סלימאן: בעצם כשנשאלתי מקודם על הנתונים לפני שנה על הנתונים של ההשמה גם לפני שנה אמרתם שאין לכם את הנתונים.

עאידה תומא סלימאן: זה מסמך שהגיע אליי מהממ"מ בכנסת.

עאידה תומא סלימאן: אני חושבת שהבעיה היא שאם תכנית לאחר חמש שנים אין לה את הנתונים של ההשמה של מי שהתבגרו - - - אם אין לכם את ההצלחה של ההשמה, אין לכם את המספרים של ההשמה, וזה המדד להערכת ההצלחה, אני חושבת שיש בעיה.

עאידה תומא סלימאן: כלומר חמש שנים אתם מממנים סטודנטים שזה מצב מצויין, אני הייתי רוצה לראות תכניות כאלה אבל אחד המדדים של ההצלחה זה ההשמה.

עאידה תומא סלימאן: וההשמה אני יודעת שהיא לא כרוכה בכם והיא לא אחריות שלכם אבל כדי שתדעו אם כדאי להמשיך להשקיע בתכניות אתם צריכים לבדוק עד כמה באמת מגיעים למטרה העיקרית שהיא לא רק החינוך אלא גם ההשמה.

<שמעון דוד: אני הייתי על העניין הזה שהמחזור השני כרגע הסתיים רק.

<שמעון דוד: זה חמש שנים, כרגע פותחים את המחזור החמישי.

<שמעון דוד: מחזור שני סיים את לימודיו כאשר בסיום - - -

עאידה תומא סלימאן: אוקיי, אני אבקש מכם לשלוח לי על החמש שנים כמה עברו בכל שנה את התכנית, כמה המשיכו את התכנית ועל השנתיים האחרונות מה אתם יודעים על ההשמה שלהם.

עאידה תומא סלימאן: ואני חושבת שאפשר לדבר עם מרכז ריהן ולקבל את הנתונים.

עאידה תומא סלימאן: גדיר האני, בבקשה.

<גדיר האני: שלום, יש דברים שדיברו עליהם ואני אחדד אותם.

<גדיר האני: העניין של החקלאות - אני חושבת שזה באמת פוטנציאל אדיר שנמצא ונשים שיש להן בעיה של קרוא וכתוב וגם לדבר עברית.

<גדיר האני: אני במקור מעכו אבל אני כמעט 20 שנה בנגב עובדת, אני רואה את השינוי שעברה החברה כולה בעניין של תעסוקת נשים.

<גדיר האני: חבל שראאד לא כאן, זה לא נכון, המנטליות והדת והמסורת אף פעם לא אוסרת על אישה, ולא החיג'אב, לצאת לעבודה.

<גדיר האני: אם יש בעיה אז הבעיה היא במעסיק ולא באישה עצמה בעניין הזה.

<גדיר האני: בעניין של התקציבים - אני עובדת באג'יק, מכון הנגב.

<גדיר האני: אני מלווה נשים בתכנית העצמה, נשים שעובדות בקייטרינג.

<גדיר האני: יש מלא סיפורי הצלחה שהממשלה לא תומכת בהם ולא תומכת לעודד שיהיו מיזמים כאלה ביישובים אחרים.

<גדיר האני: לא חייב אותו מיזם אבל העניין של להביא את המקום עבודה ליישוב זה משהו שאני חושבת שכן טוב לעודד.

<גדיר האני: סליחה, חבר הכנסת עמיר פרץ, הוא לא נמצא, אבל אמר שינוע.

<גדיר האני: עם כל הכבוד האישה היא לא חפץ, יש הסעות, יש מילה שצריך להשתמש בה, מילה נכונה, לא שינוע.

<גדיר האני: העניין שאם יעודדו, הממשלה תעודד הקמת מיזמים בתוך הכפרים עצמם הנשים כן יעבדו ובכלל לא תהיה בעיה.

<גדיר האני: אני רוצה להציע באמת להתחבר לארגונים שהם גם עמותות, לא רק נתמכים, מקימים אותם במיוחד כדי לתמוך בתעסוקת נשים.

<גדיר האני: בעניין התכניות שדיבר הנציג של משרד החקלאות - האם שיתפתם אותנו, את הארגונים, שיש להם כבר עשייה בשטח בעניין של העצמה או של הכשרות.

<גדיר האני: שיתפתם אותנו?

<גדיר האני: תשתפו אותנו כדי שבאמת התכניות האלה יהיו מתאימות וכן יצליחו.

<גדיר האני: ואדי עתיר, למשל, שאנחנו גם נתמכים ממשרד החקלאות, אנחנו עושים את זה מצויין, למה?

<גדיר האני: כי אנחנו בונים תכנית ואנחנו מגישים את התכנית.

<גדיר האני: השאלה אם המשרד פתוח לקבל את כל התכניות של כל הארגונים שהם פועלים בשטח בעניין של תעסוקת נשים.

<גדיר האני: יש את הקייטרינג, יש את מוקד בזק, שני פרוייקטים מאוד מוצלחים שגם לריאן של חלק בו שאפשר שם גם להוביל.

<גדיר האני: תודה רבה.

עאידה תומא סלימאן: אני רוצה קודם לתת לסוזן חסן, ראש תחום תעסוקת ערבים בג'וינט.

עאידה תומא סלימאן: אני הבנתי שאת היית חלק מהמחקר שנעשה על התכנית הקודמת.

עאידה תומא סלימאן: אני אבקש אחר כך שתעבירו לנו את הדו"ח המסכם.

עאידה תומא סלימאן: אבל אם את היית יכולה להצביע על שניים-שלושה חסרים שאתם חושבים שיתקיימו בתכנית הקודמת והמלצות שלכם.

<סוזן חסן: חבל שמנהל המחקר לא נמצא היום.

<סוזן חסן: אני הייתי בחלק מקבוצת הערכה בתפקיד הקודם שלי, היום אני אחראית על מרכזי תעסוקה, בין היתר, ותכנית תעסוקה לחברה הערבית.

<סוזן חסן: אני רק אגיד מילה כי עלה פה הנושא של הצלחה וכישלון ואני כחוקרת עכשיו אומרת הצלחה וכישלון צריך להגדיר את זה טוב מאוד.

<סוזן חסן: כי יש הצלחות שהן לטווח קצר וטווח ארוך.

<סוזן חסן: אז בתעסוקה יש דברים שלא רואים תוך שנתיים ולא שלוש וגם לא חמש שנים.

<סוזן חסן: ומבחינת תעסוקה בחמש שנים האחרונות, מאז החלטה של 3708 הייתה עלייה ב-12% בתעסוקה ולא ב-1%, מ-11% ל-22%-24% של התעסוקה אז זה באופן כללי- - -

עאידה תומא סלימאן: של השתתפות בשוק העבודה או של מועסקות?

<סוזן חסן: שיעור תעסוקה, מועסקות.

<סוזן חסן: אז יש עלייה.

<סוזן חסן: אנחנו רואים את זה גם במספרים אבסולוטיים.

<סוזן חסן: יש היום במרכזי ריאן 15 אלף משתתפים ומתוכם 7000, שזה נשים.

<סוזן חסן: יושבות פה שתי מנהלות של מרכזי ריאן שגב רהט שהן לא היו קודם מנהלות מרכזים בגודל כזה ובעיני זה גם סוג של הצלחה שהוא לא פחות חשוב משיעורי תעסוקה ומספרים של שילוב בתעסוקה.

<סוזן חסן: יש גם שני תחומים מרכזיים - - -

עאידה תומא סלימאן: אני רק רוצה לחדד.

עאידה תומא סלימאן: אנחנו לא מזלזלים בשום הצלחה של אישה שהגיעה לאיזשהו מקום של ניהול או נכנסה לשוק העבודה.

עאידה תומא סלימאן: אנחנו, התפקיד שלנו, זה לבדוק את היעילות של תכניות הממשלה ושל ההשקעות שנעשות והאם הן מתאימות לא כדי לקדם 3-4-5-6 נשים אלא לקדם את כלל הנשים.

<סוזן חסן: אני מסכימה וזאת המטרה שלנו גם בתכניות שאנחנו - - -

עאידה תומא סלימאן: מצויין.

עאידה תומא סלימאן: זה שההצלחות לטווח קצר כן יתרמו להצלחות של הטווח הארוך.

<סוזן חסן: שוב, אני מדברת בכובע של החוקרת, יש שני תחומים שהמחקר בדק את זה לעומק, הערכה מבוססת, ראיות עם השטח ונתונים מספריים שקרה בהם שינוי משמעותי: אחד, תחום החינוך ושני תחום תעסוקה ושלישי תחבורה שזה משתקף ומתבטא בעלייה במספר הסטודנטיות הבדואיות במוסדות האקדמיים.

<סוזן חסן: הכפיל את עצמו בתוך שלוש שנים בגלל התחבורה שנכנסה ולא הייתה קודם.

<סוזן חסן: האתגרים עדיין קיימים.

<סוזן חסן: דיברתם על הון אנושי וביקוש והיצע.

<סוזן חסן: ביקוש זה מאוד משמעותי, אני לא אחזור על הדברים שנאמרו, אבל לא סיימנו עם העבודה על ההון האנושי.

<סוזן חסן: אנחנו עדיין במצב שבו יש סטודנטיות וצעירות שהולכות ללמוד מקצועות לא נדרשים ויש מה לשפר.

<סוזן חסן: כישורים - יש המון עוד מה לשפר מבחינת כישורים.

<סוזן חסן: דיברתם על תעסוקה ולא דיברנו על קידום ואיכות תעסוקה ופיתוח קריירה.

<סוזן חסן: זה אתגר שאנחנו עדיין נתקלים בו וחייבים לקדם.

<סוזן חסן: לגבי לקחים, מה שאת ציינת, המחקר שאשלח לכם כמובן, כלל המון המון המלצות שהועברו לצוות של יריב מן ולבני.

<סוזן חסן: אחד זה כוח אדם.

<סוזן חסן: יש חוסר רציני בכוח אדם מוכשר שיוכל להפעיל תכניות בתקציבים שניתנים.

<סוזן חסן: נותנים מיליונים בתחום של חינוך, חינוך בלתי פורמלי, אין צוות מוכשר שיוכל להפעיל את זה וזה אחד האתגרים וצריך לעבוד עליו.

<סוזן חסן: הנושא של הסדרת קרקעות שהוזכר זה כמובן קושי שעולה בכל מקום, זאת לא הפתעה, ומשפיע על מישורים נוספים.

<סוזן חסן: לפעמים יש גם את האתגר והקושי של רשויות מקומיות בשימוש וניצול המשאבים הקיימים.

עאידה תומא סלימאן: אני מודה לך.

עאידה תומא סלימאן: אני חושבת שחלק מהדברים שאמרת צריך לקחת אותם בחשבון.

עאידה תומא סלימאן: עניין של פיתוח קריירה, אני לא מזלזלת בזה, אבל בואו קודם כל נפתח את הדלתות שייכנסו לעבודה ואחר כך נתחיל לדאוג גם לפיתוח קריירה.

עאידה תומא סלימאן: אני בטוחה שמי שנמצאת בתפקיד של מנהלת היא כן תרצה לפתח את הקריירה אבל קודם כל אנחנו מדברים על הצעד הבסיסי ביותר של להכנס לשוק העבודה.

<סוזן חסן: אני רק ברשותך עוד משפט.

<סוזן חסן: לגבי מעקב אחרי התוצאות.

<סוזן חסן: גם אשבל, גם כל תכניות התעסוקה שקיימות היום, יש מעקב מאוד רציני ונתונים מספריים כמה נכנסו בעקבות הכשרות מסויימות ואפשר גם להעביר, יש לי - - -

עאידה תומא סלימאן: אני תמיד תוהה למה הערכות ואבחנות של תכניות מסויימות נעשות על ידי מכונים, עם כל הכבוד למקצועיות שלהם, ולא משתפים בהם, כמו שאמרה גדיר, את השטח ואת הנשים שעובדות בשטח ומכירות את הקשיים האמיתיים שנמצאים, אפילו אם אנחנו מדברות על מנהלות של מרכזי ריאן.

עאידה תומא סלימאן: אני חושבת שהגיע הזמן שהציבור עצמו יהיה חלק מהעשייה הזאת ויגיד מה באמת יכול לקדם.

עאידה תומא סלימאן: ניתנה לך הזדמנות מאוד גדולה לדבר היום, אני אעבור לשמוליק.

<בני צרפתי: זה בדיוק לגבי מה שאמרת.

<בני צרפתי: ההחלטה החדשה נעשתה בשיתוף מלא של החברה הבדואית.

עאידה תומא סלימאן: אני לא יודעת מה זה שיתוף מלא, אני לא ארצה להכנס לזה עכשיו ואני - - - אם יש שניים-שלושה ארגונים שיושבים ליד השולחן הזה ואומרים שהם לא שותפו אז שאף אחד לא יגיד לי שיתוף מלא.

עאידה תומא סלימאן: יכול להיות ששיתפתם את המועצות המקומיות.

עאידה תומא סלימאן: אני מדברת על ארגוני נשים שאני מתפלאה כל פעם מהעשייה שלהן בשטח.

עאידה תומא סלימאן: כל פעם שאני בנגב וכל פעם שאני מבקרת בארגונים האלה אני מתפעלת מחדש.

עאידה תומא סלימאן: שמוליק, ואני רוצה לסכם.

<שמוליק דוד: אני רוצה לומר גברתי, אני הייתי שותף להכנת הדו"ח שהוגש לוועדה.

<שמוליק דוד: הדיבור על 41% כשאנחנו נמצאים סביב ה-23%-24% משמעו שהמדינה נכשלת בנתונים הקיימים בהשגת המטרות שלה.

<שמוליק דוד: ריאן הוא התפתחות חיובית בתוך המשחק הזה ואנחנו מברכים על קיומו וזה גם מודל שמותאם לקהילה או מבקש להיות מותאם לקהילה.

<שמוליק דוד: אבל גם אנחנו שואלים מה זה הצלחה, כמו ששאלה גברתי.

<שמוליק דוד: למשל, אם מדובר בהשמות אבל הן השמות עקיפות, כלומר בנאדם מצא בעצמו עבודה, האם זה משמח אותנו?

<שמוליק דוד: האם מדובר בהשמות אבל ההשמות הן במה שנקרא משרות כניסה, בתחתית הסולם של השכר והתגמולים.

<שמוליק דוד: האם זו הצלחה?

<שמוליק דוד: האם אנחנו משאירים עובדות עניות או שאנחנו מקדמים אותן קדימה סנטימטר.

<שמוליק דוד: האם יש קורסים ונגמר הקורסים ורק 30% נשארו מאלה שניגשו אל הקורס, האם זו הצלחה?

<שמוליק דוד: נגישות של הכפרים הבלתי מוכרים בסיפור הזה.

<שמוליק דוד: זה לא רק שהכפרים לא נגישים וחלקם לא מגיעים בכלל לקורסים ולהכשרות אלא שהמעסיקים אחר כך דורשים מאנשים כתובת באישור מוכר כי אחרת הם לא מוכנים לעשות את המסע כדי להביא אותם.

<שמוליק דוד: מה עם הבלתי משתלבים?

<שמוליק דוד: יש חצי מהאנשים שמגיעים לריאן ולא משתלבים בסוף בעבודה.

<שמוליק דוד: מה עושים איתם, האם יש פתרונות לאוכלוסייה הזאת?

<שמוליק דוד: להערכתי גם בדו"ח הערכה המקיף שהכינה סוזן חסן וחבריה אין לשאלות האלה מענה.

<שמוליק דוד: ישנן תכניות בתוך פרוייקט ריאן שהן תכניות חשובות כמו תכנית האקדמאים, כמו תכנית רמפה להעסקת אנשים עם מוגבלויות, כמו תכנית קידום.

<שמוליק דוד: האם התכניות האלה הצליחו?

<שמוליק דוד: מי שמחפש תשובה לשאלות האלה בתוך הדו"ח של החברים מג'וינט לא ימצא אותן.

<שמוליק דוד: מעסיקים, האם חל שיפור לאורך חמש שנים בעבודה עם מעסיקים.

<שמוליק דוד: האם היום יש לארגון הזה יותר יכולת בעבודה מול המעסיקים בשטח.

<שמוליק דוד: התשובות שלנו עד לנקודה הזאת מעציבות.

<שמוליק דוד: בסופו של דבר אנחנו מדברים על תעסוקה כמושג שמשתנה.

<שמוליק דוד: אנחנו בדור שבו תעסוקה משתנה מאוד מאוד מהר.

<שמוליק דוד: מבקר המדינה המליץ, בואו תבדקו מה קורה בשוק העבודה של עוד 5 ו-6 ו-7 שנים.

<שמוליק דוד: אין לנושא הזה כרגע מענים בתכניות הקיימות כולל בתכנית אשבל.

<שמוליק דוד: וזו רק דוגמה למצב שבו הנתונים הקיימים לא מקבלים או לא יוצרים מענה שיגיע בסוף ל-41% תעסוקה.

עאידה תומא סלימאן: אני מודה לך.

עאידה תומא סלימאן: אני חושבת שהעלית במרוכז הרבה מהשאלות שאנחנו ניסינו להעלות ואני חושבת שאנחנו נמשיך לשאול אותן עד שנקבל את התשובות.

עאידה תומא סלימאן: אני אסכם בסוף.

עאידה תומא סלימאן: מר חגי, מנהל תחום מטה אגף מעונות יום ומשפחתונים, משרד העבודה והרווחה.

עאידה תומא סלימאן: אני נותנת לו ואני רוצה לסכם.

עאידה תומא סלימאן: ב-12 אנחנו יורדים משידור, אני מבקשת.

<חגי פורגס: אני מייצג גם את תחום תעסוקת מיעוטים שלא יכל להגיע אז אם יש שאלות אני אוכל לענות גם בנושא של מרכזי ריאן מצד המשרד ככה שאם קיבלתם תשובות פה אם אתם רוצים גם לשמוע - - -

עאידה תומא סלימאן: לא הרבה תשובות.

עאידה תומא סלימאן: אתה תצטרך לענות על הרבה שאלות שיישלחו אחר כך.

<חגי פורגס: אז לגבי מעונות יום אני אגיד באמת כמה מסרים קצרים.

<חגי פורגס: השנה הוקצו משאבים מאוד מאוד משמעותיים לבניית מעונות יום.

<חגי פורגס: מבחינת החלטות הממשלה אנחנו מחוייבים לשריין תקציבים לכל הרשויות מכלל הרשויות במגזר הערבי.

<חגי פורגס: אין לנו משהו שמשריין למגזר הבדואי בנגב אבל חולקו תקציבים גם לרשויות מהמגזר הבדואי בנגב שביקשו.

<חגי פורגס: אני אגיד כאן עכשיו שני דברים שאני באמת אצא באיזשהי קריאה ואני מקווה שאנחנו נתקדם עם זה.

<חגי פורגס: יש לנו קשיים מול המגזר הערבי בכלל, אחד בקידום התקציבים שהוקצו, כמו שאת יודעת היה בדיון האחרון - - -

עאידה תומא סלימאן: אני יודעת ואני עדיין מחכה שתקימו את המנהלת שדיברנו עליה ויש עליה החלטה של שנתיים שעדיין עומדת ותלויה.

עאידה תומא סלימאן: אתם לא פתחתם את המנהלת שהייתה יכולה לקדם.

<חגי פורגס: נכון, ואנחנו פועלים בזה במלוא המרץ, את צודקת - - -

עאידה תומא סלימאן: מה מלוא המרץ?

עאידה תומא סלימאן: שנתיים עברו.

<חגי פורגס: היו חילופי משרדים, זה קצת מעכב את התהליכים.

<חגי פורגס: אנחנו עובדים על זה אבל אני כן רוצה להדגיש, יש לנו קשיים שאנחנו מתמודדים איתם שהמנהלת לא בהכרח תעזור שהרשויות צריכות להתקדם בביצוע ובהקשת בקשות.

<חגי פורגס: בשנת 2018 יש תקציב מאוד מאוד גדול שמשוריין ואין לנו ביקוש.

<חגי פורגס: אנחנו מאוד מקווים, לפי החלטת הממשלה בסוף שנת התקציב 2018 - - -

עאידה תומא סלימאן: אתם יודעים טוב מאוד שחלק מהבעיות בלהתקדם וחלק מהבעיות גם בלהגיש בקשה, ועל זה כבר דיברנו בשניים או שלושה דיונים שהיו לי בוועדה בכל עניין הקצאת הקרקעות וגם עניין תכניות המתאר ועניין העובדה שרשויות מקומיות שאפילו קיבלו תקציבים בשנים שעברו לא הייתה להם אפשרות לבנות בגלל הבעיות האלה שדיברנו עליהם.

<חגי פורגס: אנחנו מודעים לבעיות, אנחנו מאוד מקווים שיתגברו על החסמים האלה - - -

עאידה תומא סלימאן: מה יתגברו?

עאידה תומא סלימאן: הם יתגברו?

עאידה תומא סלימאן: זה בעיות שהממשלה מציבה בפניהם אז שהמדינה תרד מהעץ ותאפשר להם להתקדם.

<חגי פורגס: ברשותך נושא נוסף שאנחנו עדים לו לאחרונה ברשויות מהמגזר הבדואי בנגב שמעונות יום חדשים שנבנו לא נפתחים וחלקם לא מאוכלסים.

<חגי פורגס: אנחנו בודקים עם משרד החקלאות מה הגורמים לסיבות האלה.

<חגי פורגס: יכול להיות שזה בגלל שיש קושי בתפעול, יכול להיות שיש חוסר הענות בגלל ששכר הלימוד גבוה מדיי, אנחנו בודקים את זה.

<חגי פורגס: אני ברשותך משתף בבעיה שאנחנו נתקלים בה שפשוט המעונות לא מאוכלסים או שהם לא נפתחים.

<חגי פורגס: אנחנו עובדים על זה מול הרשויות המקומיות ומנסים למצוא פתרונות ואת הסיבות - - -

<שמוליק דוד: ב-2014 היו ששה מעונות, כמה יש היום?

<שמוליק דוד: מתמטיקה פשוטה.

<קריאה: 12 כיתות אושרו השנה.

עאידה תומא סלימאן: אושרו השנה, עוד לא נבנו.

<שמוליק דוד: אני מדבר על מבנים שילד יכול להכנס לתוכם.

<שמוליק דוד: אי אפשר לגור בתכניות.

<חגי פורגס: אני אגיד בדיוק.

<חגי פורגס: יש לנו ששה מעונות קיימים.

<חגי פורגס: מאז שנת 2014 הוקצו תקציבים לבניית 20 מעונות במגזר הבדואי בנגב.

<שמוליק דוד: 20 מעונות זה 20 כיתות?

<חגי פורגס: סדר גודל של שלוש כיתות למעון, 60 כיתות מעון.

<חגי פורגס: יש מעונות שפשוט לא נפתחים או שהם לא מאוכלסים.

<חגי פורגס: זו בעיה שאנחנו מנסים - - -

עאידה תומא סלימאן: שנייה, מהשש שקיימים פתוחים, מאוכלסים?

<חגי פורגס: כן.

עאידה תומא סלימאן: יש בהם, אוקיי.

עאידה תומא סלימאן: אז ה-20 שהחלטתם עליהם - - -

<חגי פורגס: ה-20 תוקצבו לרשויות.

<חגי פורגס: חלקם בתהליכי בנייה, חלקם לא התחילו להבנות, חלקם סיימו להבנות.

עאידה תומא סלימאן: אז איך החלטת שהם לא מאוכלסים?

<חגי פורגס: אנחנו שומעים מהשטח שהמעונות האלה לא נפתחו וחלקם לא מאוכלסים.

<חגי פורגס: זה איזשהי תופעה שאנחנו ערים לה לאחרונה ואנחנו שומעים אותה מהשטח ואנחנו רוצים לבחון אותה.

עאידה תומא סלימאן: אני מתפלאה כי אם אומרים שה-20 עדיין או בתהליכי בנייה או עוד לא התחילו להבנות - - -

<חגי פורגס: או סיימו.

<חגי פורגס: יש כאלה שסיימו לבנות.

עאידה תומא סלימאן: אוקיי, אוקיי.

עאידה תומא סלימאן: אם סיימו זה משהו אחר.

עאידה תומא סלימאן: אבל אני יכולה לנחש כמה - -

<קריאה: הם מאושרים לפתיחה?

עאידה תומא סלימאן: - - אני יכולה לנחש כמה סיבות אבל אני לא אכנס לזה עכשיו.

עאידה תומא סלימאן: ממשרד הכלכלה ואני מבקשת מאוד קצר.

עאידה תומא סלימאן: בבקשה.

<הדר וינטר גולן: תודה.

<הדר וינטר גולן: אני רק רוצה לציין כמה מספרים.

<הדר וינטר גולן: גם קצת של מה עשינו בחמש השנים האחרונות גם מתוקף החלטת הממשלה וגם מתקציבי משרד אחרים.

<הדר וינטר גולן: זאת אומרת זה גם החלטה של 3708 וגם מתקציבים אחרים שהמשרד עשה בלי קשר להחלטה.

<הדר וינטר גולן: אז קודם כל מה שנעשה באמצעות המסלול של תמרוץ מעסיקים להעסיק אוכלוסיות מהנגב, גם נשים וגם גברים בדואים, הועסקו 640 מועסקים חדשים.

<הדר וינטר גולן: במסגרת המעוף וליווי של עסקים קטנים ובינוניים של יזמות סייענו ל-1660 יזמים ובעלי עסקים.

עאידה תומא סלימאן: כמה מתוכם נשים?

<הדר וינטר גולן: בערך חצי, 55%.

<הדר וינטר גולן: לגבי אזורי תעשייה, כמו שבני ציין קודם היו 141.5 מיליון ₪.

<הדר וינטר גולן: פה אני כן שנייה רוצה להתעכב כי יש כלי סיוע שאנחנו נותנים שהתוצאה שלהם היא יחסית מיידית, את יכולה למדוד אותם תוך שנה-שנתיים-שלוש.

<הדר וינטר גולן: אזורי תעשייה, חשוב לי להגיד שזה נושא תשתיתי.

<הדר וינטר גולן: לדוגמה 141.5 מיליון ₪ שאמנם אנחנו בסיום הביצוע שלהם אבל התהליך עצמו עד שיש מועסקים בשטח הוא תהליך ארוך.

<הדר וינטר גולן: לדוגמה ההחלטה הזאת אפשר לומר ש-3600 מקומות עבודה נוצרו באמצעות ההחלטה הזאת אבל יש עוד 2000 שהם עדיין מתוקף ההחלטה שיווצרו בשנתיים הקרובות.

<הדר וינטר גולן: כלומר אם רוצים לחשוב גם על העתיד זה חשוב - - - רק אני רוצה כן להתייחס לעוד נושא אחד שיש בהחלטה החדשה שהועלה פה מכמה מקומות.

<הדר וינטר גולן: לגבי כלים חדשים שהם ייחודיים שלא היו בעבר וכן יש עדיין דגש על תעסוקת נשים היו פה שתי אמירות שונות, גם של חבר הכנסת פרץ וגם של אחמד טיבי.

<הדר וינטר גולן: אחד אמר שצריך אזורי תעשייה מחוץ ליישוב כי נשים יכולות לצאת והשני אמר שזה צריך להיות צמוד ישוב.

<הדר וינטר גולן: אנחנו מאמינים שזה צריך לשלב בין הכלים.

<הדר וינטר גולן: אי אפשר להתייחס רק לזה או רק לזה או רק לתעסוקה איכותית או רק לשלבי כניסה.

<הדר וינטר גולן: אני חושבת שצריך להתייחס לזה.

<הדר וינטר גולן: ואני אגיד שבתכנית החדשה, יש לנו תכנית חדשה של סיוע להקמת מפעלים קטנים ובינוניים, צמודי יישוב שאנחנו מאמינים שיעסיקו כמה מאות של עובדים חדשים.

<הדר וינטר גולן: גם יש עוד סעיף בהחלטה שהוא טרם תוקצב, אנחנו בדיונים עם האוצר ומשרד החקלאות לראות איך להוציא את זה לפועל שזה של יוזמות תעסוקתיות של נשים כמו המטבחים הקהילתיים ואנחנו כן עושים את זה עם פורום בעלי עסקים מהשטח כדי לגבש את המתווה הנכון וזה באמת אני מקווה - - -

עאידה תומא סלימאן: אני אבקש מכם, אל תעשו את זה עם פורום של בעלי עסקים.

עאידה תומא סלימאן: תעשו את זה עם ארגוני נשים שהתחילו את כל הרעיון הזה.

עאידה תומא סלימאן: לא בעלי העסקים.

עאידה תומא סלימאן: אל תהפכו את זה לעוד כלי של ניצול נשים והעסקתן בתת תנאים.

עאידה תומא סלימאן: יש ארגוני נשים שהתמחו בזה, שעסקו בזה, תתייעצו איתם, תעבדו איתם.

<הדר וינטר גולן: אנחנו בונים את המודל בדיוק על הבסיס של מה - - -

עאידה תומא סלימאן: כן, אבל אני מאוד ברורה.

עאידה תומא סלימאן: אתם תבנו, אני מכירה את זה.

עאידה תומא סלימאן: אתם בונים את זה על בסיס המודל של ארגוני הנשים אבל עם אנשי עסקים.

עאידה תומא סלימאן: אני אומרת את זה שוב, הם בונים על המודל של ארגוני הנשים וזה בגלל שהצליח המודל הזה.

עאידה תומא סלימאן: אם הצליח המודל הזה זה בגלל הנשים הנפלאות שעמדו מאחריו.

עאידה תומא סלימאן: אל תתנו את זה לידיים לא מנוסות ומחפשות רווח.

עאידה תומא סלימאן: תבנו את זה עם הארגונים ותתנו את זה לארגונים שכן יודעים להעצים את הנשים ולא עושים סתם הרצאות על העצמה אלא עובדים מתוך השטח כדי להעצים את הנשים.

עאידה תומא סלימאן: אני מסכמת, תודה לכולם.

עאידה תומא סלימאן: אני יודעת שהדיון הזה הוא דיון מאוד מאוד חשוב.

עאידה תומא סלימאן: כל הנושא של תעסוקת נשים ערביות הוא נושא שאנחנו בוועדה ואני באופן אישי קיבלתי על עצמי לדון בו בפרטי פרטים ולקחת את הנושאים שיוצאים מתוך זה של להתגבר על המכשולים הקיימים בשטח שהם תוצר של שנים של מדיניות של אפליה ואני לא קוראת לה הזנחה אלא אפליה.

עאידה תומא סלימאן: גם בנושא מעונות יום וגם בנושא של תחבורה ציבורית וגם בנושא של תכניות אנחנו נמשיך לעקוב.

עאידה תומא סלימאן: אני רוצה להבדיל בין שני מצבים שונים.

עאידה תומא סלימאן: אני את כל מה ששמעתי על התכניות בעיניי עדיין בונים על אותה מדיניות של אפליה.

עאידה תומא סלימאן: יש ציבור רב של הנשים הערביות הבדואיות שנמצאות בכפרים הלא מוכרים.

עאידה תומא סלימאן: הנשים האלה לא נמצאות באותו מצב אפילו מול הנשים שנמצאות בכפרים או בערים מוכרים.

עאידה תומא סלימאן: אם המדינה, אם הממשלה לא תשכיל להבין שאי אפשר להמשיך מדיניות כזו של למחוק אנשים שנמצאים בשטח ולא להכיר בכפרים שלהם ולמנוע מהם את הזכויות הבסיסיות ביותר של חשמל ומים וכל זה.

עאידה תומא סלימאן: מי שיודע להבין על תעסוקת נשים יודע טוב מאוד שאישה לא יכולה לצאת לעבודה בראש שקט כאשר בבית אין חשמל, אין מים, יש מצב תברואתי לא בסדר ואין תחבורה ציבורית.

עאידה תומא סלימאן: אז רוצים לקדם תעסוקת נשים - תעסקו בנושא העיקרי שאני מדברת עליו.

עאידה תומא סלימאן: שם יש אוכלוסיית נשים שאף פעם לא תהיה באפשרותה להגיע לזכות הבסיסית הזו של לצאת לעבוד אם לא יתעסקו בנושא הזה לשאר הנשים.

עאידה תומא סלימאן: אני חושבת שהגיע הזמן גם שהממשלה תבדוק טוב מאוד את עצמה בביצוע התכניות שלה.

עאידה תומא סלימאן: אני הייתי רוצה לקבל לידיים שלי את הדו"חות שהעריכו, לפי בקשת הממשלה, את התכנית הקודמת ואת הפער הזה בין מה שנאמר ומה ששמעתי על הסטטיסטיקה של שילוב נשים אני ארצה לברר ולבדוק אותו לעומק.

עאידה תומא סלימאן: אני יודעת שיש הרבה תכניות ואני ארצה לקבל לידיים שלי גם את התכניות העתידיות של שאר משרדי הממשלה וגם תכנית העל שלכם, שתהיה באחריות של משרד החקלאות.

עאידה תומא סלימאן: אני פונה ושוב מדגישה את החשיבות של להתחבר לארגוני השטח ובמיוחד לארגוני הנשים שהן אלה שסללו את הדרך.

עאידה תומא סלימאן: כשהתחילו לעסוק במיזמים לנשים ובעסקים קטנים לנשים המדינה והממשלה עוד לא חלמה על זה.

עאידה תומא סלימאן: אז צריך להתחבר אליהן וללמוד מהן וללמוד מהניסיון המצטבר אצלן בעניין הזה.

עאידה תומא סלימאן: גם לקחת בחשבון את הנושא של החקלאות שדובר עליו ועל האפשרות לפתח את החקלאות ביוזמה של נשים ושילוב נשים בחקלאות אבל לא בתנאים המחפירים ששמענו עליהם עד עכשיו.

עאידה תומא סלימאן: ואני רוצה להדגיש שוב, אנחנו רוצות נשים שישתלבו בתעסוקה אבל אנחנו לא רוצות שנשים יהפכו לכוח עבודה זול, מנוצל ומדוכא בתהליך הזה.

עאידה תומא סלימאן: אני מאוד מודה לכולכם.

עאידה תומא סלימאן: אני ארצה לקבל לידיים שלי דיווח על ניצול התקציבים של התכנית הקודמת וגם על הקצאות.

עאידה תומא סלימאן: אני רוצה לקבל את הדו"חות שביקשתי בעניין אשבל וגם ממרכזי ריאן, הסטטיסטיקה האחרונה של שנה שעברה שמדברת גם על השמה, על התמדה בתעסוקה ועל הכשרות שנעשו בשנים האחרונות.

עאידה תומא סלימאן: מודה לכולכם ובהצלחה.

עאידה תומא סלימאן: נועלת את הישיבה.